Δίας στους Ιχθύς 2021-2022: Ποια όνειρα θα κάνει πραγματικότητα για τα 12 ζώδια - Asi Biliou\nΔίας στους Ιχθύς 2021-2022: Ποια όνειρα θα κάνει πραγματικότητα για τα 12 ζώδια\nPosted on 13/05/2021 16/09/2021 by Άση Μπήλιου\nΑρχική » Αστρολογία » Δίας στους Ιχθύς 2021-2022: Ποια όνειρα θα κάνει πραγματικότητα για τα 12 ζώδια\nΟ Δίας είναι ο ευεργέτης πλανήτης της παραδοσιακής αστρολογίας και οι Ιχθύες το ζώδιο -μαζί με τον Τοξότη- που κυβερνούσε παραδοσιακά, πριν ανακαλυφθεί ο Ποσειδώνας που είναι ο μοντέρνος κυβερνήτης του ζωδίου. Για πρώτη φορά μετά από ενάμισι χρόνο ο Δίας απεγκλωβίζεται από τον Κρόνο και το Κρόνιο περιβάλλον των δυο ζωδίων που βρέθηκε τόσο το 2020 (Αιγόκερω) όσο και το 2021 (Υδροχόο). Η παραμονή του όμως στους Ιχθύς θα είναι σύντομη, αφού θα διαρκέσει μόνο μέχρι το τέλος Ιουλίου. Την επόμενη φορά που θα βρεθεί στους Ιχθύς θα είναι από το τέλος Δεκεμβρίου του 2021, καθώς ενδιάμεσα θα επιστρέψει πίσω στον Υδροχόο. Βέβαια και η τωρινή πορεία του στους Ιχθύς δε θα είναι ανεμπόδιστη, καθώς ταυτόχρονα τον Ιούνιο θα έχουμε μια πολύ έντονη φαινομενικά ανάδρομη πορεία του Ερμή στους Διδύμους και φυσικά τις εκλείψεις της καλοκαιρινής περιόδου στις 26/5 και στις 10/6. Εγώ προσωπικά θεωρώ ότι η δεύτερη περίοδος παραμονής του Δία στους Ιχθύς, αυτή που θα ξεκινήσει στο τέλος της χρονιάς και μέσα στο 2022, θα είναι αυτή που θα μπορούμε να έχουμε μεγάλες προσδοκίες κι όχι τόσο από την τωρινή. Παρόλα αυτά έστω και μια μικρή καλυτέρευση από τώρα μέχρι τον Ιούλιο, ειδικά για κάποιους εκπροσώπους του ζωδιακού, θα είναι ορατή παρά τα εμπόδια. Θεωρώ ότι τα σημαντικότερα δώρα που θα φέρει ο Δίας στους Ιχθύς είναι λίγη περισσότερη αισιοδοξία, πίστη, ρομάντζο, αλλά και περισσότερη πνευματική και ψυχική ισορροπία. Οι Ιχθύες είναι το ζώδιο του ονείρου. Και με τον Δία στους Ιχθύς ένα όνειρο μας μπορεί να υλοποιηθεί, αρκεί να το πιστέψουμε και να κάνουμε όλες τις απαραίτητες προσπάθειες να το υλοποιήσουμε. Ας δούμε πώς θα επηρεάσει ο Δίας από τους Ιχθύς όλους μας όχι μόνο φυσικά στη πρώτη διέλευση του, αλλά σε όλη τη διάρκεια της διέλευσης. Μην ξεχάσετε να διαβάσετε οπωσδήποτε και το ζώδιο του ωροσκόπου σας.\nΑν θέλετε να διαβάσετε περισσότερα για τον Δία στους Ιχθύς και τα χρονικά διαστήματα που θα μείνει σε αυτό το ζώδιο πατήστε εδώ.\nΟ Δίας περνά σε ένα ζώδιο πριν το δικό σας και μέσα στον 12ο οίκο του ωροσκοπίου σας αν έχετε ωροσκόπο Κριό. Αυτή θεωρείται μια αρκετά τυχερή θέση για τον Δία, μολονότι μπορεί τα αποτελέσματα της να μην είναι τόσο προφανή στους άλλους. Με αυτή τη διέλευση που θα ολοκληρωθεί μέσα στο 2022 θα έχετε την ευκαιρία να μάθετε τόσα πολλά για τον ίδιο σας τον εαυτό, να εξελιχτείτε πνευματικά και να βρείτε και ισορροπίες σε ψυχολογικό επίπεδο. Είναι μια πιο «εσωτερική» και «εσωστρεφής» διέλευση, κατά την οποία εσείς οι ίδιοι θα χρειαστεί να κάνετε δουλειά με τον εαυτό σας σε επίπεδο αυτογνωσίας ή ψυχοθεραπείας. Ενώ συνήθως αυτομαστιγώνεστε τώρα μπορείτε να δείτε με μεγαλύτερη ανεκτικότητα και συμπόνια ακόμη και τον ίδιο σας τον εαυτό, ενώ θα είστε λιγότερο αυστηροί και με τους άλλους. Είναι μια διέλευση που σας κάνει πιο πρόθυμους να συγχωρήσετε τους άλλους και να απαλλαγείτε από φαντάσματα του παρελθόντος, όμως κι από επιβλαβείς συνήθειες, σχέσεις και καταστάσεις. Συνήθως σε αυτές τις περιόδους μπορεί να εμφανιστεί ένα άτομο που θα αναλάβει να παίξει τον ρόλο του μέντορα ή του συμβούλου και να σας βοηθήσει να εξελιχτείτε. Ακόμη κι ένας φίλος μπορεί να αναλάβει έναν τέτοιο ρόλο. Πιθανώς δε να παίξετε κι εσείς αυτό τον ρόλο στη ζωή κάποιου σημαντικού προσώπου στη ζωή σας. Θα είστε αρκετά πιο ευαίσθητοι σε αυτό το διάστημα και μπορεί να ψαχτείτε περισσότερο με τη μεταφυσική, τη θρησκεία ή να γίνετε εθελοντές σε αλτρουιστικές δράσεις. Εξαιρετική περίοδος για να προετοιμάσετε τα μεγάλα σας ξεκινήματα, να κάνετε έρευνα, να μελετήσετε, να προετοιμάσετε μια επιχειρηματική κίνηση, να ασχοληθείτε με τη φυσική σας κατάσταση και υγεία. Θα νιώθετε ότι έχετε έναν φύλακα άγγελο στο πλευρό σας!\nΟ Δίας περνά σε μια φιλική θέση προς το ζώδιο σας και στον 11ο οίκο του ωροσκοπίου σας αν έχετε ωροσκόπο στον Ταύρο, ανανεώνοντας τις ελπίδες, τα ιδανικά και τις φιλοδοξίες σας. Από κει που είχατε ένα πιο μοναχικό δρόμο προς την επίτευξη των προσδοκιών σας ξαφνικά θα βρεθείτε με «παρέα», με στήριξη από συνεργάτες και φίλους και θα μπορείτε πιο εύκολα να υλοποιήσετε τα όνειρα σας. Οι φίλοι σας θα παίξουν ένα πιο καθοριστικό ρόλο στη ζωή σας και εσείς οι ίδιοι θα είστε πιο πρόθυμοι να ασχοληθείτε με συλλογική δουλειά και στόχους. Ίσως γιατί θα αντιλαμβάνεστε με κάθε τρόπο πόσο πιο δυνατοί θα είστε έχοντας τη συμπαράσταση, αλλά και τη στήριξη από τους άλλους. Δεν είναι η στιγμή να εργαστείτε μόνοι σας, αλλά με ένα γκρουπ ατόμων που έχετε κοινούς ορίζοντες και στόχους, διότι έτσι θα επιτύχετε περισσότερα. Είναι ακόμη μια περίοδος που μπορείτε να επεκτείνετε τον κύκλο σας τόσο σε φίλους και γνωστούς όσο και σε κοινωνικό επίπεδο. Είναι επίσης μια περίοδος που θα ενισχυθεί η φήμη σας ως επαγγελματίας και μπορείτε να έχετε και μεγαλύτερα κέρδη από τη δουλειά ή την επιχείρηση σας. Σημαντικός παράγοντας εξέλιξης, προόδου και ανάπτυξης θα είναι η τεχνολογία. Ακόμη κι αν είστε από τους αμετανόητους που προτιμούν παραδοσιακούς τρόπους δουλειάς, λίγος εκσυγχρονισμός και εισαγωγή πρωτοποριακών ή τεχνολογικών προηγμένων μεθόδων εργασίας μόνο να σας ωφελήσει μπορεί. Θα είστε και πιο ενεργοί στα μέσα κοινωνικής δικτύωσης που πιθανώς να σας φανούν βοηθητικά και στην προώθηση της δουλειάς σας.\nΟ Δίας περνά σε έναν πολύ ξεχωριστό και κομβικό τομέα του ωροσκοπίου σας, στον 10ο Ηλιακό σας οίκο, διαμορφώνοντας πολύ διαφορετικά τις καταστάσεις στον τομέα που αφορά την καριέρα, τις επαγγελματικές σας φιλοδοξίες, το κοινωνικό σας στάτους και τη φήμη, μια επιρροή που θα διαρκέσει ανά διαστήματα ως δύο χρόνια. Όπως καταλαβαίνετε είναι η κατάλληλη στιγμή αν θέλετε να εξελιχθείτε επαγγελματικά και κάθε προσπάθεια σας μπορεί να αποδώσει στο μέγιστο βαθμό. Όμως η επιρροή του Δία είναι σε τετράγωνο προς το δικό σας ζώδιο, αυτό σημαίνει ότι χρειάζεται κάποιου είδους προσοχή στο πώς θα τη διαχειριστείτε αν δεν θέλετε να έχετε τα αντίθετα αποτελέσματα. Οποιαδήποτε τάση αλαζονείας ή το να επιδεικνύετε στη δουλειά ένα «φουσκωμένο εγώ», δεν επιβραβεύεται από τον Δία. Ακόμη κι αν αυτά που έχετε καταφέρει ως τώρα στη δουλειά είναι πραγματικά αξιέπαινα, χρειάζεται προσοχή πώς θα εκδηλώσετε τις φιλοδοξίες σας αυτή τη στιγμή, αν δε θέλετε κάποιοι να γίνουν εχθροί σας ή να δημιουργήσουν παρασκήνιο εις βάρος σας. Παρόλα αυτά, αυτό είναι το μόνο αγκαθάκι της επιρροής και με συνετή και προσεκτική στάση δεν θα βάλει εμπόδιο στον δρόμο της επαγγελματικής αναρρίχησης. Μπορεί να πάρετε προαγωγή στα διαστήματα που θα βρίσκεται ο Δίας στους Ιχθύς, να κερδίσετε το σεβασμό και την εμπιστοσύνη των προϊσταμένων ή των ανωτέρων σας, να ξεκινήσετε μια δική σας επιχειρηματική κίνηση, να κάνετε μια σπουδαία μεταγραφή, να νιώσετε μεγαλύτερη αυτοπεποίθηση σε αυτό που κάνετε. Αν ψάχνετε την ιδανική δουλειά που θα πληρούσε όχι μόνο τις οικονομικές σας απαιτήσεις, αλλά θα αξιοποιούσε και τα ταλέντα σας και τη δημιουργικότητα σας, δεν υπάρχει καλύτερη επιρροή από αυτή του Δία στους Ιχθύς. Κάποιοι πιθανώς να κάνουν κι ένα βήμα επισημοποίησης της σχέσης τους με αυτή την επιρροή.\nΟ Δίας παίρνει μια πιο θετική και ευεργετική θέση για το ζώδιο σας και θα ενεργοποιήσει τα ζητήματα του 9ου οίκου στο Ηλιακό σας ωροσκόπιο. Ο Δίας είναι και ο φυσικός κυβερνήτης του 9ου οίκου έτσι η επέκταση των οριζόντων σας μέχρι το τέλος του 2022, που ανά διαστήματα θα βρίσκεται ο Δίας εκεί, είναι περισσότερο από βέβαιη. Καταρχάς θα έχετε εξαιρετικές προοπτικές σε θέματα σπουδών, μελέτης, απόκτησης πτυχίων, μεταπτυχιακών ή απλώς απόκτησης γνώσης ακόμη κι αν δεν συνοδεύεται από τίτλους. Μπορεί επαγγελματικά να κάνετε ένα βήμα πειραματισμού κι από αυτή τη θέση να αποκομίσετε πολλά. Είναι ένα διάστημα που μπορεί να ασχοληθείτε περισσότερο με φιλοσοφία, μεταφυσική, θρησκεία, νομικά θέματα, να ταξιδέψετε περισσότερο, να έρθετε σε επαφή με ξένους και εξωτερικό ή να δουλέψετε στα ΜΜΕ ή και το δημόσιο. Ακόμη μπορεί να εκπροσωπήσετε τις ιδέες μιας ομάδας ανθρώπων, ενός κόμματος, μιας οργάνωσης με ανθρωποκεντρικό ή περιβαλλοντολογικό χαρακτήρα. Αν γράφετε ή έχετε την επιθυμία να εκδώσετε τα γραπτά σας είναι μια καλή στιγμή να σκεφτείτε την έκδοση ενός βιβλίου ή τη δημοσίευση του σε μια ιστοσελίδα ή ακόμη γιατί όχι να κάνετε το δικό σας blog ή ιστότοπο. Αν έχετε τα προσόντα είναι καλή στιγμή να δοκιμάσετε την τύχη σας στην τηλεόραση, το ραδιόφωνο και γενικότερα σε δουλειές που απευθύνονται σε κοινό. Με κάποιο τρόπο θα γίνετε πιο σοφοί και θα κάνετε πιο ελεύθερες επιλογές την περίοδο που θα βρίσκεται ο Δίας στους Ιχθύς. Εξαιρετική επιρροή και για να πετάξετε πεπερασμένες κοσμοθεωρίες και προκαταλήψεις.\nΠαραδοσιακά αυτή η επιρροή του Δία στον 8ο Ηλιακό οίκο συνδέεται με απόκτηση χρημάτων μέσω κληρονομιάς, επενδύσεων, οικονομικών συνεργασιών, ασφαλειών, διατροφών, επιστροφών από την εφορία, χρηματοδοτήσεων. Σε γενικές γραμμές είναι μια πολύ θετική επιρροή, που εκτείνεται μέχρι το τέλος του 2022 ανά περιόδους, για να κάνετε μια σημαντική επαγγελματική συνεργασία που θα σας αποφέρει αρκετά χρήματα. Αν χρειάζεστε βοήθεια, ένα δάνειο, ένα κεφάλαιο κίνησης ή έναρξης δραστηριότητας θα μπορείτε πιο εύκολα να το πάρετε από την τράπεζα. Με κάποιο τρόπο οι άλλοι είναι πιο πρόθυμοι με αυτή την επιρροή να σας βοηθήσουν σε οικονομικό επίπεδο. Θα πρέπει να υπάρχουν πολλές αντιξοότητες από άλλους πλανήτες στο ωροσκόπιο σας για να μη βγείτε κερδισμένοι. Αν έχετε ένα ακίνητο που θέλετε να εκμεταλλευτείτε ή να προχωρήσετε σε μια αγοραπωλησία, τότε επίσης ο Δίας από τους Ιχθύς θα είναι βοηθητικός. Όμως μην ξεχνάμε και την πνευματική και ψυχολογική ευεργεσία του Δία από τους Ιχθύς. Το επόμενο διάστημα είναι εξαιρετικό για να αντιληφθείτε σε βάθος τα μοτίβα συμπεριφοράς σας ή και των άλλων. Από την άλλη, έχει και θεραπευτική δράση αυτή η επιρροή. Αν κάνετε ψυχοθεραπεία ή οποιαδήποτε άλλη εσωτερική δουλειά με τον εαυτό σας, αυτή την περίοδο μπορείτε να φτάσετε σε βάθος και να θεραπεύσετε και βαθύτερα τραύματα ή έστω να μάθετε να τα διαχειρίζεστε όπως πρέπει, χωρίς να γίνονται εμπόδιο στην ευτυχία σας. Αν είστε σε σχέση είναι μιας πρώτης τάξεως ευκαιρία να έρθετε πιο κοντά με τον σύντροφο σας. Ακόμη κι οι νέες σχέσεις που θα συνάψετε θα θέλετε να έχουν βάθος και ουσία και να νιώθετε μεγαλύτερη ψυχική και πνευματική ταύτιση πέραν της φυσικής ερωτικής έλξης.\nΟ Δίας περνά σε ένα κομβικό σημείο του ωροσκοπίου σας στον 7ο Ηλιακό σας οίκο, ο οποίος συμβολίζει όλη τη γκάμα των σημαντικών σχέσεων στη ζωή σας -προσωπικών και επαγγελματικών. Με κάποιο τρόπο η επιρροή του Δία από τους Ιχθύς, μέχρι το τέλος του 2022 ανά διαστήματα, θα σας βοηθήσει να μπείτε σε σχέσεις ή συνεργασίες που επιθυμείτε. Μολονότι από μόνη της η επιρροή δεν σημαίνει απαραίτητα γάμο, είναι μια από τις κορυφαίες ενδείξεις μιας σημαντικής προσωπικής σχέσης που βαθαίνει. Άλλοι μπορεί να γνωρίσετε τον έρωτα της ζωής σας, άλλοι να αποφασίσετε συμβίωση ή να προχωρήσετε στην απόφαση για τη δημιουργία απογόνων. Αν τα πράγματα δεν πήγαιναν καλά σε μια σχέση ή τον γάμο σας, τότε ο δρόμος προς την ελευθερία θα είναι ανοιχτός και το διαζύγιο μπορεί να είναι βελούδινο. Αντίστοιχα μπορεί να προχωρήσετε σε μια σημαντική επαγγελματική συνεργασία. Κατά τη διάρκεια της παραμονής του στους Ιχθύς ο Δίας θα βοηθήσει να μπουν στη ζωή σας άνθρωποι που μπορεί να σας προσφέρουν με ποικίλους τρόπους. Μάλιστα, θα έλεγα ότι ευνοούνται πιο πολύ οι συνεργασίες παρά η μοναχική δουλειά. Όχι γιατί είστε ελλιπείς και χρειάζεστε οπωσδήποτε κάποιον να σας συμπληρώσει, αλλά γιατί θα είναι πιο διασκεδαστικό, αλλά και ευνοϊκό, να προχωρήσετε σε δυάδα! Οι σημαντικοί άλλοι στη ζωή μας δεν είναι βέβαια μόνο ο σύντροφος ή ο συνεργάτης. Είναι και ένας καλός δικηγόρος, ένας σύμβουλος σχέσεων ή επιχειρήσεων, ένας γιατρός. Οποιοσδήποτε επαγγελματίας μπορεί να μας προσφέρει τις υπηρεσίες του και να επωφεληθούμε. Αν έχετε να αντιμετωπίσετε ένα δικαστήριο αυτή τη χρονική περίοδο του Δία στους Ιχθύς και με δεδομένο ότι θα έχετε κάνει τη σωστή προετοιμασία, το αποτέλεσμα μπορεί να είναι πιο ευνοϊκό.\nΑν και λιγότερο «γκλάμουρους», η θέση του Δία στους Ιχθύς για σας θα είναι πολύ βοηθητική ανά διαστήματα μέχρι το τέλος του 2022 στα σημαντικά θέματα της υγείας και της δουλειάς. Καταρχάς με την επιρροή του θα μπορέσετε να σημειώσετε πρόοδο ακριβώς σε αυτούς τους δυο βασικούς τομείς. Η δουλειά σας μπορεί να γίνει ιδιαίτερα ικανοποιητική και μάλιστα οι συνθήκες που εργάζεστε να βελτιωθούν. Πολλές φορές συνδέεται η επιρροή του με μια αύξηση στον μισθό ή κάποιες οικονομικές παροχές μέσω της δουλειάς. Τις περισσότερες φορές όμως η επιρροή δεν συνδέεται με χαλαρούς ρυθμούς. Δηλαδή ναι μεν μπορείτε να βρείτε μια ιδανική δουλειά που θα αξιοποιεί τα ταλέντα σας, μπορεί να σας πληρώνει περισσότερο ή να σας δίνει καλύτερες παροχές, αλλά η δουλειά θα είναι επίσης πιο πολλή και τα ωράρια πιο ασφυκτικά. Θα ακούσετε επαίνους και θα δεχτείτε αναγνώριση για την εργασία σας, αλλά μην ονειρεύεστε διακοπές και χαλαρότητα. Αντιθέτως η τάση σας θα είναι και σεις να προσφέρετε με κάθε δυνατό τρόπο ώστε να έχετε ένα άρτιο αποτέλεσμα. Συνήθως είναι και μια δυνατή επιρροή ώστε να επιλύσετε προβλήματα υγείας που μπορεί να σας ταλαιπωρούσαν στο παρελθόν ή να αποφασίσετε να κάνετε κάτι ουσιαστικό για τη φυσική σας κατάσταση, είτε πρόκειται για άσκηση είτε για διατροφή, λήψη βιταμινών κλπ. Μάλιστα, μια δίαιτα λίγο πιο περιοριστική είναι ωφέλιμη σε αυτή την περίοδο του Δία για να μην βάλετε βάρος, διότι αυτό είναι το μόνο αγκάθι στην επιρροή του. Αν αγαπάτε τα γλυκάκια και τις λιπαρές τροφές, φροντίστε να είστε μετριοπαθείς στη κατανάλωση τους για να μην επιβαρύνετε το συκώτι και το πάγκρεας. Γενικώς αποφύγετε τις υπερβολές και δώστε έμφαση στις καλές πρακτικές που εξασφαλίζουν υγεία!\nΗ νέα θέση του Δία στους Ιχθύς αφορά στον 5ο Ηλιακό σας οίκο και θα δώσει ώθηση στα δημιουργικά σας σχέδια όσο καμία άλλη επιρροή. Με κάποιο τρόπο θα βρείτε το θάρρος να εκφράσετε τα ταλέντα και την δημιουργικότητα σας χωρίς να νιώθετε κανένα περιορισμό και χωρίς να χρειάζεται να απολογηθείτε σε κανένα για τις επιλογές σας. Οι σχέσεις σας γενικότερα θα ωφεληθούν από αυτή την επιρροή, ενώ θα παίξει και καταλυτικό ρόλο στην ερωτική σας ζωή αν είστε αδέσμευτες-οι. Οι ευκαιρίες να μπείτε σε μια θετική και ευχάριστη σχέση θα πολλαπλασιαστούν τα διαστήματα που ο Δίας θα βρίσκεται στο ζώδιο των Ιχθύων μέχρι το τέλος του 2022. Αν έχετε παιδιά η σχέση σας μαζί τους θα βελτιωθεί ιδιαίτερα και μάλιστα αν είναι μεγαλύτερα σε ηλικία πιθανώς να σας δώσουν αφορμές να αισθανθείτε υπερήφανοι γονείς για εκείνα. Ή μπορεί να χαρείτε με τις επιτυχίες τους και σε προσωπικό επίπεδο. Αν επιθυμείτε να αποκτήσετε έναν απόγονο, η βοήθεια του Δία από τους Ιχθύς θα είναι ευεργετική για την προσπάθεια σας. Αν είστε φυσικά ήδη γονείς, μπορεί το παιδί σας να αποκτήσει έναν απόγονο με αυτή την επιρροή. Αν εργάζεστε σε δουλειές με καλλιτεχνική βάση, τότε θα είστε πιο παραγωγικοί, η έμπνευση δεν θα σας λείψει και μπορεί να γίνετε ευρύτερα γνωστοί για το έργο σας. Πολύ θετικά μπορεί να εξελιχθούν και τα επαγγελματικά και επιχειρηματικά σας πλάνα. Γενικότερα θα είναι μια πιο ευχάριστη και διασκεδαστική επιρροή και ειδικά για σας τους Σκορπιούς θα λειτουργήσει ως αντίβαρο για την επιρροή του Κρόνου από τον Υδροχόο, που θα συνεχίσει την πολιορκία του και μέσα στο 2022. Αν μη τι άλλο θα έχετε ένα μαξιλαράκι ασφαλείας.\nΟ κυβερνήτης σας ο Δίας περνά μέσα στον 4ο οίκο του Ηλιακού σας ωροσκοπίου και αυτό που θα αναζητήσετε, με την κατά διαστήματα επιρροή του μέχρι το τέλος του 2022, είναι να νιώσετε μεγαλύτερη γαλήνη, ψυχική ηρεμία και ασφάλεια. Η επιρροή του αφορά κυρίως την προσωπική σας ζωή, την οικογένεια σας, αλλά και τον χώρο του σπιτιού. Αφορά ακόμη το παρελθόν, τις ρίζες σας και τις σχέσεις με τους γονείς σας. Ο Δίας λοιπόν σε αυτό τον τομέα θα είναι εξαιρετικά βοηθητικός στα παραπάνω θέματα. Υπάρχει περίπτωση να ενδιαφερθείτε περισσότερο για έναν χώρο κατοικίας, για μια αγορά ή μια μετακόμιση σε ένα πιο μεγάλο και όμορφο περιβάλλον. Ή μπορεί να επεκτείνετε, να ανακαινίσετε ή να κάνετε αγορές, ώστε να αλλάξετε την όψη της ήδη υπάρχουσας κατοικίας σας. Ακόμη όμως κι αν δεν θέλετε να φύγετε από το σπίτι που μένετε ή να κάνετε κάτι από τα παραπάνω, μπορεί να σκεφτείτε να επενδύσετε σε κάποιο ακίνητο ή να εκμεταλλευτείτε την πατρική σας περιουσία. Αν υπήρχαν προβλήματα με συγγενείς ή με την οικογένεια σας, τώρα με την επιρροή του Δία μπορεί να χτίσετε κάποιες γέφυρες επικοινωνίας. Θα είστε πιο γενναιόδωροι απέναντι στα άτομα με τα οποία σας δένουν δεσμοί αίματος, ενώ μπορεί να λάβετε στήριξη και άλλα οφέλη κι από τους γονείς σας. Είναι η εποχή να βάλετε βάσεις στη ζωή σας, αλλά και να εξασφαλίσετε στον εαυτό σας κάποιες σταθερές. Κάποιοι με αυτή την επιρροή μπορεί να αποφασίσετε να συμβιώσετε με το ταίρι σας ή να κάνετε από κοινού πλάνα για την απόκτηση οικογένειας ή αγορά ακινήτου. Σε ψυχολογικό επίπεδο αυτή η διέλευση θα σας βοηθήσει -ανά διαστήματα μέχρι το τέλος του 2022- να νιώσετε μεγαλύτερη αυτοπεποίθηση και πίστη στον εαυτό σας.\nΗ νέα θέση του Δία στους Ιχθύς θα είναι ιδιαίτερα ευεργετική για τις επαφές, την επικοινωνία με τους άλλους στο περιβάλλον σας, την πνευματική δουλειά, τη γνώση. Είναι μια εξαιρετική επιρροή αν θέλετε να σπουδάσετε ένα νέο αντικείμενο, να μάθετε μια ξένη γλώσσα ή να χειρίζεστε υπολογιστές, να μάθετε να οδηγείτε ή να έχετε επιτυχία σε εξετάσεις. Ακόμη, είναι μια θετική επιρροή για την προώθηση της δουλειάς σας, το μάρκετινγκ, τη διαφήμιση. Αν κάνετε συναφή επαγγέλματα ή εργάζεστε στα ΜΜΕ, στον τουρισμό, τα ΜΜΜ, τη διδασκαλία, το διαδίκτυο, θα έχετε περισσότερες ευκαιρίες στα διαστήματα που θα παραμείνει ο Δίας στους Ιχθύς μέχρι το τέλος του 2022 να σημειώσετε πρόοδο και να έχετε οφέλη. Ακόμη, είναι μια περίοδος που μπορεί να έχετε περισσότερες προτάσεις, να υπογράψετε συμφωνίες ή να κάνετε συμβόλαια με ικανοποιητικές αμοιβές. Ίσως με αυτή την επιρροή σκεφτείτε να κάνετε μια αγορά καινούριου μεταφορικού μέσου. Άλλωστε μπορεί να χρειαστεί να ταξιδέψετε περισσότερο. Οι σχέσεις σας με συγγενείς, τα αδέλφια, τα ξαδέλφια σας, θα βελτιωθούν εμφανώς, ενώ μπορεί να χαρείτε με τις δικές τους εξελίξεις. Μπορεί όμως να λάβετε και βοήθεια από εκείνους με κάποιο τρόπο. Η πιο σημαντική όμως συμβολή του Δία από τους Ιχθύς για το δικό σας ζώδιο θα είναι μακροπρόθεσμα ότι θα βελτιώσει και θα εκσυγχρονίσει τον τρόπο που σκέφτεστε και αντιδράτε στις καταστάσεις. Θα είστε πιο ανεκτικοί απέναντι στους άλλους, πιο γενναιόδωροι και πιο συμπονετικοί. Τα σχέδια σας για το μέλλον θα είναι μεγαλόπνοα και με τη βοήθεια του Δία μπορεί να τα επιτύχετε.\nΗ διέλευση του Δία στους Ιχθύς και στον 2ο Ηλιακό σας οίκο συνδέεται παραδοσιακά με την αύξηση των εσόδων σας. Με κάποιο τρόπο θα θελήσετε να επεκτείνετε τις πηγές των εσόδων σας και να αυγατίσετε την περιουσία σας ή να εκμεταλλευτείτε σωστά την περιουσία που έχετε. Στην πραγματικότητα ο Δίας θα βοηθήσει να υλοποιήσετε αυτό που έχει ξεχωριστή αξία για σας. Αν είναι ο κόσμος της ύλης και του χρήματος, τότε η πρόοδος θα επιτελεστεί σε αυτό τον τομέα. Αν οι αξίες σας είναι πιο πνευματικές ή έχουν να κάνουν με ιδέες, δικαιοσύνη κλπ., τότε η πρόοδος θα αφορά αυτό το κομμάτι στη ζωή σας. Σε κάθε περίπτωση αν έχετε μια καλή ιδέα θα καταφέρετε πιο εύκολα, στα διαστήματα που ο Δίας θα βρίσκεται στους Ιχθύς μέχρι το τέλος του 2022, να την υλοποιήσετε και να έχετε κέρδος. Σαφώς είναι σημαντικό σε αυτή την περίοδο να κατανοήσετε πώς διαχειρίζεστε εσείς οι ίδιοι τα υλικά αγαθά και το χρήμα. Είναι απαραίτητο όμως να έχετε στο μυαλό σας τη γενική εικόνα του «πού είστε» και «πού θέλετε να πάτε». Να έχετε δηλαδή ξεκάθαρους στόχους. Αυτό που δεν πρέπει σε καμία περίπτωση να κάνετε είναι να πάρετε αλόγιστο ρίσκο. Αν θέλετε να κάνετε μια αγορά για σας και είναι μέσα στις δυνατότητες σας εννοείται ότι πρέπει να το κάνετε. Αν όμως ξεπερνά τις οικονομικές σας δυνάμεις και απλά έχετε μια προσδοκία ή υπεραισιοδοξία ότι θα τα καταφέρετε χωρίς όμως ακλόνητα στοιχεία που να επιτρέπουν μια τέτοια στάση, καλύτερα να μην ξανοιχτείτε. Επειδή ο Δίας πολλές φορές μας «φουσκώνει τα μυαλά» και δημιουργεί προσδοκίες, δεν είναι σοφό να αναλάβετε ρίσκο βασισμένο πάνω σε προσδοκίες, αλλά στην πραγματικότητα. Μην ξεχνάτε ότι παράλληλα με τον Δία φιλοξενείτε και τον Κρόνο στο ζώδιο σας που τιμωρεί τις επιπόλαιες κινήσεις. Με σωστή και σοφή διαχείριση πάντως μπορείτε να βγείτε κερδισμένοι.\nΑγαπητοί μου Ιχθύες ξεκινά ένας νέος κύκλος προόδου, εξέλιξης και επέκτασης στη ζωή σας, καθώς ο Δίας επισκέπτεται το ζώδιο σας ή τον ωροσκόπο σας. Βέβαια η επιρροή του θα έρθει σε… δόσεις, καθώς η πρώτη του διαμονή στο ζώδιο σας θα είναι βραχεία και θα διαρκέσει από τις 14/5 μέχρι τις 28/7. Μολονότι οι γεννημένοι τον Φεβρουάριο ή όσοι έχετε πλανήτες στους Ιχθύς στις πρώτες 2-3 μοίρες θα επωφεληθείτε και τώρα, θα φανεί ακόμη πιο γενναιόδωρος το πρώτο πεντάμηνο του 2022. Με την επιρροή του ένας αέρας αισιοδοξίας και αυτοπεποίθησης θα φυσήξει στη ζωή σας και θα νιώσετε να πατάτε κάπως καλύτερα στα πόδια σας. Θα επιδιώκετε να είστε με κόσμο και γενικά θα γίνετε πιο κοινωνικοί. Είναι ακόμη μια εξαιρετική περίοδος για τον τομέα της μάθησης και των σπουδών σε όποια φάση κι αν είστε και σε όποια ηλικία. Μπορεί να έχετε μεγαλύτερη επιτυχία σε σπουδές, σε εξετάσεις, να μπείτε στη σχολή της αρεσκείας ή των ονείρων σας, να πάρετε πτυχίο, να γίνετε δεκτοί σε ένα μεταπτυχιακό ακόμη και στο εξωτερικό. Είναι μια καταπληκτική επιρροή να πετάξετε από πάνω σας πεποιθήσεις και αντιλήψεις ξεπερασμένες που δεν σας επιτρέπουν να πάτε μπροστά και να εξελιχθείτε. Άτομα, αλλά και κέρδη, θα έρχονται με μεγαλύτερη ευκολία προς το μέρος σας και πρέπει να τα εκμεταλλευτείτε. Λένε πως ο Δίας όταν διελαύνει στο ζώδιο μας μπορεί να κάνει τουλάχιστον ένα όνειρό μας πραγματικότητα. Έχετε λοιπόν μέχρι το τέλος του 2022 ένα ικανό διάστημα να επιτύχετε τουλάχιστον έναν στόχο σας, είτε είναι προσωπικός είτε είναι επαγγελματικός, οικονομικός κλπ. Για άλλους μπορεί να έρθει ο έρωτας της ζωής τους, σε άλλους ένας γάμος ή ένας απόγονος, η δουλειά των ονείρων σας ή καλύτερες συνθήκες διαβίωσης. Η επιτυχία είναι πιο κοντά απ’ όσο πιστεύετε. Σημαντικό ρόλο μπορεί να παίξει και το εξωτερικό στη ζωή σας με το Δία στο ζώδιο σας!\nΟι 10 Μάσκες που φοράμε καθημερινά και τι σημαίνουν ψυχολογικά


3 τρόποι να ανανεώσετε τον χώρο σας - Διακόσμηση - Σπίτι - Διακόσμηση - Woman-Life\n13:00 Καλωσόρισες Επισκέπτης\nΖωντανέψτε το σπίτι με υφάσματα\n"Ντύστε" τους τοίχους με εντυπωσιακές ταπετσαρίες, ανανεώστε τα παλιά αλλά και καινούρια σας έπιπλα αλλάζοντας τα υφάσματά τους, και ολοκληρώστε την ανανέωση με τις κατάλληλες κουρτίνες. Όσο για τα χρώματα, συνδυάστε αποχρώσεις της ίδιας "οικογένειας", αλλά με ενιαίο θέμα στα μοτίβα.\nΤο design του παραθύρου μπορεί να παίξει έναν σημαντικό ρόλο σ' όλη τη διακόσμηση του δωματίου. Αν έχετε όμορφες κουρτίνες αλλά "κάτι" λείπει, δοκιμάστε νέες περσίδες οι οποίες είναι μια πολύ καλή λύση.\nΟριζόντιες περσίδες στο χρώμα του ξύλου ή κάθετες σε οποιαδήποτε αγαπημένη σας απόχρωση θα χαρίσουν την εντύπωση ενός μεγάλου και ευρύχωρου δωματίου, ενώ όταν τις κλείνετε θα εμποδίζουν το έντονο φως του ήλιου και θα προστατεύουν την ιδιωτική σας ζωή.\nΔιακοσμώντας τα παράθυρα, παίξτε με τις δομές και υφές των υφασμάτων. Να θυμάστε ότι οι πιο χοντρές κουρτίνες δημιουργούν το αίσθημα ζεστασιάς και πολυτέλειας και είναι περισσότερο κατάλληλες για τον χειμώνα. Ενώ οι λεπτές αέρινες κουρτίνες κάνουν τον χώρο να φαίνεται πιο ζωντανός και φωτεινό και είναι κατάλληλες για το καλοκαίρι.\nΧρησιμοποιώντας ταπετσαρίες έχετε τη δυνατότητα να δημιουργήσετε ένα δωμάτιο το οποίο πάντα ονειρευόσασταν, μέσα σε λίγες μόνο ώρες. Ο σωστός συνδυασμός ταπετσαρίας και κουρτίνας θα δώσουν στον χώρο σας μια κομψή και πλήρη εμφάνιση.\nΟι ταπετσαρίες πρέπει να ταιριάζουν στην γενική εικόνα του δωματίου. Γι' αυτό πρώτα επιλέξτε το στιλ που επικρατεί (πχ κλασικό, μίνιμαλ, μόντερν κλπ) και μετά επιλέξτε το κατάλληλο σχέδιο. Εξάλλου μην ξεχνάτε πως δεν είναι ανάγκη να καλύψετε όλους τους τοίχους.\nΜε το κατάλληλο σχέδιο και υφή, η ταπετσαρία μπορεί να καλύψει κάποια ελαττώματα του τοίχου. Είναι μια πολύ καλή και οικονομική λύση.\nΟι καθρέφτες είναι μια τέλεια λύση για να διευρύνετε το δωμάτιό σας. Η εντύπωση δημιουργείται χάρη στην αντανάκλαση του φωτός κι άλλων αντικειμένων στον χώρο.\nΚρεμάστε έναν καθρέφτη στην πόρτα ή στον τοίχο και δημιουργήστε την ψευδαίσθηση μεγαλύτερου χώρου. Μην ξεχνάτε πως η κορνίζα παίζει κι αυτή τον ρόλο της. Γι' αυτό αν δεν ξέρετε ποιο σχέδιο να επιλέξετε, πάρτε έναν καθρέφτη χωρίς κορνίζα.\nΚατηγορία: Διακόσμηση | Έγραψε: woman-life (30-09-2010) | Το διάβασαν: 5740


Αρχική We Watch Ταινίες The Father: Μια ταινία σεμινάριο υποκριτικής\nΜια σκληρή και συγκινητική ταινία που θα κάνει και τους πιο δυνατούς να λυγίσουν.\nΗ ταινία «The Father» αποτελεί διασκευή της ομώνυμης θεατρικής παράστασης του Florian Zeller. Κατάφερε να αποσπάσει 6 υποψηφιότητες για τα φετινά Όσκαρ (Καλύτερη ταινία, Μοντάζ, Διασκευασμένο Σενάριο, Καλλιτεχνική Διεύθυνση, Α’ ανδρικός ρόλος, Β’ γυναικείος ρόλος) χωρίς βέβαια να αποτελεί το φαβορί σε κάποια από αυτές.\nΠρωταγωνιστούν: Anthony Hopkins, Olivia Colman, Olivia Williams\nΟ Anthony, ένας ηλικιωμένος πατέρας που πάσχει από γεροντική άνοια, αρνείται κάθε βοήθεια από την κόρη του, Anne. Καθώς προσπαθεί να συνειδητοποιήσει τις αλλαγές στη ζωή του, αρχίζει να αμφισβητεί τα αγαπημένα του πρόσωπα, αλλά και το ίδιο του το μυαλό.\nΟ Anthony είναι δύσκολος χαρακτήρας. Ένας υπερήφανος άνθρωπος που προσπαθεί να αποδείξει στην κόρη του ότι δεν χρειάζεται τη βοήθεια μιας γυναίκας για να ζήσει. Η Anne ωστόσο, ενδιαφέρεται πολύ για τον πατέρα της και πριν την επικείμενη μετακόμιση της στο Παρίσι θέλει να έχει βρεί μια λύση, ώστε ο πατέρας της να είναι ασφαλής.\nΗ Olivia Colman, ο Anthony Hopkins και ο Florian Zeller στα γυρίσματα της ταινίας\nΤο μόνο που μοιάζει να έχει απομείνει στον Anthony είναι η σχέση του με την κόρη του. Κατά τη διάρκεια της ταινίας προσπαθεί να θυμηθεί πρόσωπα και καταστάσεις η μνήμη του όμως τον ξεγελά. Μέσα στο μυαλό του τα γεγονότα είναι μπερδεμένα και η χρονική τους σειρά δεν είναι δεδομένη. Καθώς προσπαθεί να συνειδητοποιήσει τι ακριβώς συμβαίνει μαζί του προσπαθούμε και εμείς. Από ένα σημείο και έπειτα ωστόσο, αντιλαμβάνεσαι ότι για να καταλάβεις την ιστορία θα πρέπει να την ακολουθήσεις με την καρδιά και όχι το μυαλό σου.\nΗ εκπληκτική Colman και ο μοναδικός Hopkins\nΗ Olivia Colman υποδύεται την Anne, κόρη του Anthony. Πρόκειται για έναν ρόλο στον οποίο προσπαθεί να ισορροπήσει ανάμεσα στην προσωπική της ζωή που είναι ανεξάρτητη από τον πατέρα της και στο πραγματικό ενδιαφέρον της για εκείνον. Η ερμηνεία της είναι λιτή, φυσική και μοιάζει τόσο αβίαστη που την κάνει εντελώς διαφορετική από εκείνη για την οποία κέρδισε το Όσκαρ Α’ γυναικείου ρόλου,2 χρόνια πριν, για την ταινία «The Favourite» του Γιώργου Λάνθιμου. Με 2 λέξεις συγκινητική και ανθρώπινη.\nΤην παράσταση όμως κλέβει ο μοναδικός Anthony Hopkins. Υποδύεται έναν ιδιότροπο συνάμα όμως γοητευτικό άνθρωπο, που πολλές φορές μπορεί να γίνεται σκληρός. Η ερμηνεία του είναι καθηλωτική και συγκινητική. Καταφέρνει να δημιουργήσει στον θεατή από τη μια ένα συναίσθημα συμπόνοιας για τον πατέρα και από την άλλη θαυμασμό για την ερμηνεία του. Γελάει και γελάς μαζί του, κλαίει και σου δημιουργεί ένα σφίξιμο στο στομάχι. Σε μια ακόμη ταινία ο Hopkins αναδεικνύει το υποκριτικό του μεγαλείο και αποδεικνύει γιατί θεωρείται ένας από τους καλύτερους ηθοποιούς όλων των εποχών. Βαθιά υπόκλιση.\nΟσκαρικό μοντάζ από έναν δικό μας άνθρωπο\nΗ σημασία του μοντάζ σε μια ταινία είναι τεράστια αφού παίζει καθοριστικό ρόλο στο τελικό αποτέλεσμα που φτάνει σε εμάς τους θεατές. Καταλαβαίνουμε λοιπόν, πόσο δύσκολη είναι η δουλειά που πρέπει να φέρει σε πέρας ένας μοντέρ για να κάνει μια ταινία όπως αυτή, που διαδραματίζεται μέσα σε έναν μόνο χώρο, όσο το δυνατόν πιο ζωντανή. Μοντέρ στο «The Father» είναι ο Γιώργος Λαμπρινός, ο οποίος κατάφερε να αποσπάσει και υποψηφιότητα για Όσκαρ.\nΤο επίτευγμα του Γιώργου Λαμπρινού είναι αξιοθαύμαστο, καθώς η ταινία δεν δίνει ούτε για ένα δευτερόλεπτο στον θεατή την αίσθηση της στατικότητας και του θεάτρου. Πρέπει να σημειώσουμε επίσης, πως η ταινία «The Father» αποτελεί το σκηνοθετικό ντεμπούτο του Florian Zeller. Συνεπώς, ο Έλληνας μοντέρ είναι εκείνος που δίνει στην πραγματικότητα έναν κινηματογραφικό αέρα στην ταινία καταφέρνοντας να μας βάλει μέσα στο μυαλό του πρωταγωνιστή και να έχουμε τη συναίσθηση του τι συμβαίνει εκεί μέσα.\nΜετά τη μεγάλη επιτυχία του με την ταινία «Τhe Father», o Florian Zeller ετοιμάζει ήδη το επόμενο κινηματογραφικό του πρότζεκτ. Πρόκειται για την ταινία «The Son» με τους πρωταγωνιστές να έχουν βρεθεί ήδη στα πρόσωπα των Hugh Jackman και Laura Dern.\nΜια σκληρή και συγκινητική ταινία που λυγίζει και τους πιο δυνατούς. Η Olivia Colman δίνει μια εκπληκτική ερμηνεία, ωστόσο την παράσταση κλέβει ο μοναδικός Anthony Hopkins, ο οποίος καθηλώνει και συγκινεί.\nΠροηγούμενο άρθροΟ Ουίλιαμ Σαίξπηρ στη μεγάλη οθόνη\nΕπόμενο άρθροΗ ιστορία της Eurovision\nΤρία Πράγματα Κάνω Καλά:Δουλειά,λάθη και παιδιά, Αλέν Ντελόν\nFreedom Writers και καλή θέαση\nIn Time: Ξεπερνώντας Τον Χρόνο


October | 2016 | ΑΛΛΙΩΣ\n[Για το παιδί], Παυλίνα Κουβαρδά\nτο δρόμο του γυρεύει.\nπάνω σε ζωγραφιές.\nΟ προκλητικός Ερντογάν και οι ασκήσεις πολέμου…\nΠαραμονές της Εθνικής μας εορτής και για μια ακόμη φορά γινόμαστε μάρτυρες μιας έντονα προκλητικής συμπεριφοράς από μέρους των γειτόνων μας Τούρκων. Ο σύγχρονος Σουλτάνος, ο Ρετζέπ Ταγίπ Ερντογάν όπως είναι το πλήρες όνομά του, αφού με συνοπτικές διαδικασίες “επανέφερε” την δημοκρατία στη χώρα του και έβαλε στην φυλακή το μεγαλύτερο μέρος των όποιων εχθρών ο ίδιος θεωρούσε ότι, έχει βάζοντας με αυτόν τον τρόπο στο χρονοντούλαπο της ιστορίας το “πραξικόπημα” του περασμένου καλοκαιριού, βάλθηκε να ανοίξει καινούρια μέτωπα. Με την τρομοκρατία εντός των συνόρων του να βρίσκεται σε πλήρη έξαρση, με τα ζητήματα σε Συρία, Κουρδικό και Μοσούλη να παραμένουν ανοικτά και περισσότερο έντονα από ποτέ, μοιάζει απορίας άξιο το πως και το γιατί ο Τούρκος πρόεδρος αποφάσισε σε αυτήν την χρονική στιγμή, να εγείρει απαιτήσεις και να θέσει έστω και σε ανεπίσημο επίπεδο ζητήματα οριοθέτησης συνόρων με την Ελλάδα. Συνόρων μάλιστα που έχει ορίσει η συνθήκη της Λωζάνης ρητά και κατηγορηματικά το 1923, αντικαθιστώντας την προηγούμενη συνθήκη των Σεβρών, και υπογράφηκε από όλα τα εμπλεκόμενα μέρη.\nΤι είναι λοιπόν, αυτό που ώθησε τον Ερντογάν να προβεί σε τέτοιου είδους εμπρηστικές δηλώσεις και την πολεμική μηχανή της Τουρκίας να κάνει ασκήσεις πολέμου στο Αιγαίο, προκαλώντας την Ελληνική και διεθνή κοινή γνώμη; Πρώτα απ’ όλα οι Τούρκοι πάντα ενεργούν βάση σχεδίου και ποτέ παρορμητικά. Γνωρίζουν πολύ καλά το παιχνίδι των προκλήσεων και έχουν δείξει πολλάκις στο παρελθόν, και μιλάμε πάντα σε περίοδο ειρήνης, ότι δεν έχουν κανένα απολύτως πρόβλημα να δημιουργήσουν θερμά επεισόδια ακόμα και αν αυτά μπορεί να έχουν ως συνέπεια απώλεια ανθρώπινων ζωών όπως στα Ίμια ή σε πτώσεις δικών τους μαχητικών αεροσκαφών σε εικονικές αερομαχίες.\nΟ Τούρκος ηγέτης είναι μια πολύ αμφιλεγόμενη προσωπικότητα. Άνθρωπος των άκρων, λατρεύει να προκαλεί με τις δηλώσεις του και τον τρόπο ζωής του. Θεωρεί εαυτόν ανίκητο στην εγχώρια πολιτική σκηνή και είναι ο πρώτος μετά από πολλά χρόνια στην γείτονα χώρα, που έθεσε στο περιθώριο την στρατιωτική επιρροή. Το ατυχές εναντίον του πραξικόπημα αντί να τον συνετίσει, τον έκανε ακόμα πιο απόλυτο, αλαζόνα και εκδικητικό απ’ ότι ήταν. Με την ίδια ευκολία που καταστρατηγεί τις δημοκρατικές ελευθερίες αθετεί διακρατικές συμφωνίες και αμφισβητεί δεδομένα που έχουν προέλθει από διεθνείς συνθήκες και οργανισμούς. Νοιώθει πανίσχυρος και φροντίζει να το δείχνει σε κάθε βήμα του τόσο εντός όσο και εκτός συνόρων. Είναι χωρίς καμία αμφιβολία ένας καλά καμουφλαρισμένος δικτάτορας που η επόμενη πράξη της παρουσίας του στην ιστορία έχει οσμή πολέμου. Με την χαρακτηριστική κουτοπονηριά του Αλή Πασά και χωρίς την οξυδέρκεια του Κεμάλ, είναι ο άνθρωπος που δεν θα διστάσει να αιματοκυλήσει την ευρύτερη περιοχή, αν θεωρήσει ότι αυτό εξυπηρετεί την προσωπική του ματαιοδοξία.\nΗ Ελλάδα για τον Ερντογάν στην παρούσα φάση είναι ο πιο αδύναμος κρίκος. Με τεράστια οικονομικά προβλήματα, με εσωτερικές έριδες και με την Ευρώπη να της γυρνάει συνεχώς την πλάτη ακόμα και σε ζητήματα που η ευθύνη των γειτόνων μας είναι πολύ μεγάλη και ξεκάθαρη, όπως στο προσφυγικό, ο Τούρκος πολιτικός θεωρεί ότι είναι η κατάλληλη ευκαιρία να θέσει θέματα επαναπροσδιορισμού εθνικών συνόρων. Η Ευρώπη διαρκώς κωφεύει στις κορόνες που εξαπολύει, ενώ και ο παραδοσιακός σύμμαχος μας, η Ρωσία, σκοπίμως σφυρά αδιάφορα. Ο Πούτιν παρά τα αντιθέτως θρυλούμενα συνεργάζεται με αγαστό τρόπο με την τούρκικη πλευρά, ξεχνώντας την ιστορία που έχει αποδείξει πολλές φορές ότι οι Τούρκοι γνωρίζουν άριστα την έννοια της λυκοφιλίας.\nΟι Έλληνες πολιτικοί από την άλλη ή δεν αντιλαμβάνονται το μέγεθος και τη σοβαρότητα του προβλήματος ή θεωρούν περισσότερο σημαντικά τα μικροπολιτικά τους συμφέροντα. Αναλώνονται σε μεταξύ τους ύβρεις και χαρακτηρισμούς βυθίζοντας την πολιτική σκηνή της χώρας στην εσωστρέφεια και την διχόνοια, νομίζοντας ότι με αυτόν τον τρόπο θα κερδίσουν την παραμονή τους στην εξουσία. Οι Τούρκοι δεν κάνουν τίποτα στην τύχη. H πρόσφατη αναφορά τους στην Συνθήκη της Λωζάνης δεν έγινε μόνο για να ταράξει τους Έλληνες ή να δώσει την ευκαιρία σε διάφορους για πάσης φύσεως εθνικιστικές κορόνες. Θα επανέλθουν σε χρόνο που θα κρίνουν αυτοί πρόσφορο το έδαφος για να περάσουν από τα λόγια στις πράξεις. Δυστυχώς, οι πολιτικοί νάνοι που μας διοικούν θα το καταλάβουν όταν πια θα είναι αργά για δάκρυα…\nΗ Ομάδα Νάμα παρουσιάζει το «Λεωφορείο ο Πόθος» του Τένεσι Ουίλιαμς, στο Σύγχρονο Θέατρο, έως τις 29 Ιανουαρίου 2017…\nΗ Κόρα Καρβούνη ως “Μπλανς Ντυμπουά”υπό το έκθαμβο βλέμμα του Γιώργου Δάμπαση/Μιτς\nΣτις 14 Οκτωβρίου 2016 στο Σύγχρονο Θέατρο, έκανε πρεμιέρα το εμβληματικό αριστούργημα θεατρικού ρεαλισμού του 20ου αιώνα, «Λεωφορείο ο Πόθος», που καθιέρωσε τον Τένεσι Ουίλιαμς (…από τους πιο αγαπημένους συγγραφείς της στήλης και κατ’ επέκταση της γράφουσας…) ως έναν από τους σημαντικότερους θεατρικούς συγγραφείς της Αμερικής.\nΤο έργο γραμμένο το 1947 ανέβηκε για πρώτη φορά στη Ν. Υόρκη, σε σκηνοθεσία Ηλία Καζάν ενώ το 1949, έχοντας ήδη αποσπάσει διθυραμβικές κριτικές και το βραβείο Πούλιτζερ, ανέβηκε στο Λονδίνο σε σκηνοθεσία Λώρενς Ολίβιε. Το 1951 έγινε παγκοσμίως διάσημο με την πολυβραβευμένη μεταφορά του στον κινηματογράφο σε σκηνοθεσία πάλι του Ηλία Καζάν και με πρωταγωνιστές την συγκλονιστική Βίβιαν Λη που είχε υποδυθεί την βασική ηρωίδα Μπλανς Ντυμπουά στο Λονδίνο και τον εμβληματικό Μάρλον Μπράντο, που είχε υποδυθεί το κεντρικό ρόλο του πολωνού μετανάστη Στάνλεϋ Κοβάλσκι στη Νέα Υόρκη (…η ιδρωμένη φανέλα του Μπράντο έχει στοιχειώσει το συλλογικό μας υποσυνείδητο…).\nΗλιάνα Μαυρομάτη & Κόρα Καρβούνη…Στέλλα και Μπλανς αντίστοιχα\nη Στέλλα στην αγκαλιά του Στάνλευ…δηλαδή η Ηλιάνα Μαυρομάτη στην αγκαλιά του Γιάννη Τσορτέκη\nΗ ομάδα ΝΑΜΑ και οι δύο σκηνοθέτες της παράστασης Ελένη Σκότη και Γιώργος Χατζηνικολάου, επέλεξαν να μας παρουσιάσουν τη δική τους εκδοχή, πάνω σε αυτό το αριστοτεχνικό ψυχογράφημα χαρακτήρων και ανθρώπινων συμπεριφορών, που με τόση μαεστρία και ποιητική ευαισθησία συνέθεσε ο Τένεσι Ουίλιαμς – ο ποιητής των απανταχού καταραμένων – ο οποίος μεταξύ άλλων αρετών διέθετε το μοναδικό χάρισμα να μετατρέπει τους πιο λούμπεν χαρακτήρες σε υπέρλαμπρες πρωταγωνίστριες και πρωταγωνιστές της ζωής και της σκηνής.\nΜε ένα έξοχο καστ στη διάθεσή τους: Μπλανς/ Κόρα Καρβούνη, Στάνλεϋ/Γιάννης Τσορτέκης, Στέλλα/Ηλιάνα Μαυρομάτη, Μιτς/Γιώργος Δάμπασης, Γιούνις/Αθηνά Αλεξοπούλου, Γιατρός/Μιχαήλ Γιαννικάκης, Στηβ/Γιώργος Γερωνυμάκης, Νέος/Γιάννης Δαμάλας, Νοσοκόμα/Χριστίνα Δημητριάδη, Πάμπλο/Βαγγέλης Κουντουριώτης, οι δύο καταξιωμένοι δημιουργοί φιλοδοξούν να δώσουν μία νέα και πιο φρέσκια ματιά σε ένα έργο που έχει αγαπηθεί όσο λίγα, θίγοντας τόσα πολλά και τόσο καίρια ζητήματα και έχοντας εξασφαλίσει πλέον περίοπτη θέση στην παγκόσμια δραματουργία, η οποία αδιαμφισβήτητα του αξίζει.\nΜέχρι και τις 29 Ιανουαρίου 2017, στο Σύγχρονο Θέατρο, η Ομάδα ΝΑΜΑ, ξανανεβαίνει στο “ΛΕΩΦΟΡΕΙΟ Ο ΠΟΘΟΣ”, που συνεχίζει να τρέχει με ιλιγγιώδη ταχύτητα, χαρίζοντας στα θεατρικά μας βράδια μια νότα νοσταλγίας για μία εποχή σκληρή μεν, αλλά βαθιά αισθησιακή και “αληθινά μαγική”.\nΣτάνλευ και Μπλανς: η πάλη των τάξεων, των φύλων, της αλήθειας με τη μαγεία…\nαπό 14 Οκτωβρίου έως 29 Ιανουαρίου 2017\nΔείτε τα teaser της παράστασης:\nΛεωφορείο ο Πόθος teaser #1 https://youtu.be/lLsu6TsjTA0\nΛεωφορείο ο Πόθος teaser #2 https://youtu.be/M4Oq7TJsZJk\nΛεωφορείο ο Πόθος teaser #3 https://youtu.be/k8rbxourCTI\nΛεωφορείο ο Πόθος teaser #4 https://youtu.be/NgXuOpa44JQ\nΑγορά εισιτηρίων εδώ: https://www.viva.gr/tickets/theater/sygxrono-theatro/leoforio-o-pothos/\nΤηλέφωνο: 210 3464380, Site: www. sixronotheatro.gr\nΤι σημαίνει ρατσιστής μπαμπά;\nΤο σκηνικό γνωστό στους περισσότερους από εμάς. Τα παιδιά γυρνούν από το σχολείο, μπαίνουν σπίτι, αφήνουν την τσάντα τους στο πάτωμα κοντά στην έξοδο. Η μητέρα τα καλεί στο τραπέζι με την επισήμανση να πλύνουν πρώτα τα χέρια τους. Ο πατέρας περιμένει ήδη καθιστός ενώ η μητέρα βάζει τις τελευταίες πινελιές πριν το φαγητό φθάσει στο πιάτο της οικογένειας. Τα παιδιά έρχονται και κάθονται ανυπόμονα να πουν τα νέα της ημέρας τους λίγο πριν αρχίσει το απογευματινό τρέξιμο με τις λεγόμενες εξωσχολικές δραστηριότητες. Το φαγητό σερβίρεται και η συζήτηση ξεκινά. Η μαμά ρωτά πρώτη όπως πάντα. Τι έγινε παιδιά σήμερα στο σχολείο; Όλα καλά; Η δασκάλα, οι συμμαθητές σας, τα μαθήματα; Σας σήκωσαν στον πίνακα, ήσασταν διαβασμένοι, τα είπατε καλά; Παίξατε στο διάλειμμα με τα υπόλοιπα παιδιά; Φάγατε το κολατσιό σας;\nΌλα βαίνουν καλώς ώσπου μια κουβέντα που ξεστομίζει ένα από τα παιδιά ταράζει την ήρεμη οικογενειακή ατμόσφαιρα και φέρνει βουβαμάρα στο τραπέζι. Σήμερα, λέει το παιδί, μας είπαν πως το σχολείο μας θα φιλοξενεί τα απογεύματα κάποια άλλα παιδάκια που έχουν έρθει από μακριά και δεν έχουν που να πάνε και ότι πρέπει να τους φέρουμε ότι μπορούμε για να τα βοηθήσουμε. Βιβλία, τετράδια, μολύβια, παιχνίδια. Θα έρχονται στο σχολείο, θα κάθονται στα θρανία μας και θα παίζουν στην αυλή μας. Η μαμά δεν μιλάει πια. Ο πατέρας αρχίζει να φωνάζει και να χτυπιέται. Καταριέται την εποχή, την κυβέρνηση, τους πολιτικούς. Η ατμόσφαιρα στο σπίτι γεμίζει φόβο και ανησυχία. Τα παιδιά απορούν. Που είναι το κακό; Τι είπαμε που τους ταράξαμε; Σε τι φταίμε; Είναι κακό να βοηθήσουμε αυτά τα παιδάκια;\nΗ μαμά μαζεύει νευρικά τα πιάτα. Λέει πως το φαγητό τελείωσε. Διατάζει με αυστηρό ύφος να πάνε να πάρουν τα πράγματα τους για το φροντιστήριο και το μπαλέτο. Τα παιδιά πηγαίνουν στο δωμάτιο τους. Ακόμα ηχούν στα αυτιά τους οι διηγήσεις της γιαγιάς, της μητέρας του πατέρα τους, για τον ξεριζωμό της οικογένειας από το σπίτι τους στην Σμύρνη και τις δυσκολίες που έζησαν μέχρι να φθάσουν στην μαμά Ελλάδα. Ακόμα θυμούνται τι τους έλεγε για την συμπεριφορά που έτυχαν εδώ στην πατρίδα. Είναι σαν ακούν ζωντανή τη φωνή της που τους ζήτησε να ορκιστούν ότι αν ποτέ βρεθούν σε θέση να υποδεχθούν πρόσφυγες να τους περιβάλλουν με αγάπη και να τους βοηθήσουν. Με αυτές τις σκέψεις αρχίζουν να διαβάζουν για την επόμενη μέρα. Έχουν θέμα στην έκθεση για τον ρατσισμό. Άγνωστη λέξη. Πάνε στο σαλόνι για να ρωτήσουν τον πατέρα τους, που ακόμα δεν έχει ηρεμήσει, μπαμπά τι θα πει ρατσιστής;\nΑυτή η εικόνα θα μπορούσε να είναι πραγματικότητα στα μέρη και στις περιοχές που οι “καθαροί ” Έλληνες δεν επιτρέπουν στα προσφυγόπουλα να ” μολύνουν” με την παρουσία τους την περιοχή τους. Που φοβούνται να μην αρρωστήσουν τα παιδιά τους αλλά την ίδια ώρα τα αφήνουν ανεμβολίαστα. Ευτυχώς ακόμα και σήμερα στην εποχή της βαθιάς κρίσης παραμένουν η θλιβερή μειοψηφία. Στην πλειονότητα τους τα παιδιά αυτά, οι μαθητές από τον πόλεμο γίνονται δεκτοί με αγάπη και εκδηλώσεις σεβασμού και φροντίδας.Γιατί όπως είπε και ο Ρασούλης: Χαρά στον Έλληνα που ελληνοξεχνά …η πιο γλυκιά πατρίδα είναι η καρδιά!!!!\nΑνιστόρητος και επομένως επικίνδυνος…\nΥπουργός Παιδείας, Έρευνας(;) και Θρησκευμάτων( !!!!!) Νίκος Φίλης ή αλλιώς ο σύγχρονος ” μπουλντόζας” της πολιτικής μας σκηνής. Μπορεί το συγκεκριμένο παρατσούκλι να έχει αποδοθεί, ιστορικά, στον αείμνηστο Πρόεδρο της Νέας Δημοκρατίας και Δήμαρχο Αθηναίων Μιλτιάδη Έβερτ, για την αποφασιστικότητα του όταν βρισκόταν στον εν λόγω δημαρχιακό θώκο, ταιριάζει όμως γάντι, για διαφορετικούς δυστυχώς λόγους, στον τωρινό υπουργό Παιδείας. Ο Νίκος Φίλης δεν υπήρξε στα μάτια μου ποτέ κάτι το θελκτικό ως προσωπικότητα ή ως επαγγελματίας του χώρου μας. Με σημαντική διαδρομή πίσω του δεν πρόκειται να τον κρίνω για την δημοσιογραφική του πορεία. Κρίνεται όμως, και μάλιστα αυστηρά, από την στιγμή που αποφάσισε να περάσει από την θέση του κριτή δημοσιογράφου στη θέση του πολιτικού που ασκεί πολιτική και κάνει πράξη ή όχι τις όποιες εξαγγελίες του.\nΜέχρι σήμερα περισσότερο δημιουργεί θόρυβο και ντόρο με τις δηλώσεις του παρά με την άσκηση της πολιτικής του. Αν σταματούσε σήμερα η θητεία του στην κυβέρνηση αμφιβάλλω αν θα τον θυμόταν κανείς μελλοντικά από τις τομές ή τις μεταρρυθμίσεις που έφερε στο χώρο της Παιδείας, αλλά περισσότερο για τις προκλητικές, και ενίοτε ανιστόρητες και αστήριχτες επιστημονικά, απόψεις του περί της γενοκτονίας των Ποντίων και τελευταία περί της παρουσίας και της προσφοράς της Εκκλησίας σε δύσκολες για τον ελληνισμό περιόδους, όπως η Κατοχή ή η Χούντα.\nΔεν θα μπω σε διαδικασία να κρίνω τις θέσεις του για το μάθημα των θρησκευτικών ή την πρωινή προσευχή στα σχολεία. Ο λόγος; Δεν είναι το βασικό πρόβλημα εκεί. Αν και ο τρόπος που θα αλλάξει το υπάρχον καθεστώς απαιτεί προσοχή και σεβασμό στις ιδιαιτερότητες της πατρίδας μας. Η Ελλάδα δεν είναι μια απλή ευρωπαϊκή χώρα. Έχει στην ιστορία της πολλά στοιχεία που συνδέουν σημαντικά γεγονότα με την ύπαρξη της πίστης και τον Χριστιανισμό ειδικότερα. Η συλλήβδην αποστροφή μιας κυβέρνησης ή μιας ασκούμενης πολιτικής απέναντι σε κάθε τι χριστιανικό δεν είναι μόνο λάθος αλλά και ιστορικά επικίνδυνο. Ο Χριστιανισμός ήταν ανέκαθεν στοιχείο που ένωνε και σε κρίσιμες στιγμές διατήρησε την ελληνικότητα των πληθυσμών που βρίσκονταν κάτω από κάθε μορφής κατοχή.\nΑποτελεί εξαιρετικά άσχημο γεγονός ο προϊστάμενος της Παιδείας στη χώρα να στερείται ιστορικής γνώσης και να επιχειρεί από καιρό σε καιρό να προκαλέσει με δηλώσεις του στα ΜΜΕ. Τις περισσότερες φορές φαίνεται σαν να λειτουργεί ως στοιχείο αποπροσανατολισμού της κοινής γνώμης. Όποτε η κυβέρνηση είναι στριμωγμένη στα σχοινιά, όποτε μια ακόμη κόκκινη γραμμή από το παρελθόν χάνεται, όποτε φέρνει νέα επαχθή μέτρα για τον απλό πολίτη, εμφανίζεται ο Νίκος Φίλης πετώντας μια “άποψη” που προκαλεί το κοινό αίσθημα. Ίσως στην κυβέρνηση θεωρούν, εντελώς ανοήτως, ότι με αυτόν τον τρόπο ικανοποιούν τα αριστερά αντανακλαστικά των δικών τους ψηφοφόρων. Οι γνήσιοι Αριστεροί είναι άνθρωποι που επειδή έχουν βιώσει στο πετσί τους τον διωγμό και την αδικία αναγνωρίζουν την προσφορά όλων στην πατρίδα και στον ελληνισμό. Αναγνωρίζουν τις εθνικές τραγωδίες και βοήθησαν αποφασιστικά τους πρόσφυγες όταν ήρθαν στην Ελλάδα μετά την καταστροφή. Ας κάνει τον κόπο να ρωτήσει την άποψη του Μανώλη Γλέζου για την στάση της Εκκλησίας στην Κατοχή, πριν πετάξει τις ανιστόρητες κορόνες του. Δεν νομίζω να θεωρεί κανείς μεγαλύτερο κοινωνικό αγωνιστή τον Φίλη από τον άνθρωπο που η πράξη του να κατεβάσει, μαζί με τον Λάκη Σάντα, την ναζιστική σημαία από την Ακρόπολη των Αθηνών έγινε παγκόσμιο σύμβολο αντίστασης.\nΠραγματικά δεν περίμενα μετά την Ρεπούση και τον “συνωστισμό” στην προκυμαία της Σμύρνης ότι θα εμφανιζόταν και άλλο μέλος του λεγόμενου πολιτικού προσωπικού της χώρας με τόσο ρηχό, ημιμαθές και πρόχειρο περιεχόμενο που θα κατείχε και τέτοια θέση ευθύνης. Θα ήθελα, πριν ο αγαπητός πρώην συνάδελφος μιλήσει ξανά, να αναλογιστεί τόσο σε προσωπικό όσο και γενικότερο επίπεδο ποια ακριβώς είναι η προσφορά και η στάση της “αριστερής” κυβέρνησης, που αποτελεί αναπόσπαστο μέλος στην χώρα στην τωρινή περίοδο των μνημονίων. Είναι βέβαιο δύσκολο όταν έχεις κάνει την κυβίστηση επιστήμη και τις ιδέες σου λάστιχο, να αντιληφθείς το μέγεθος του προσωπικού σου ολισθήματος.


«9 Μήνες»: Ο Αχιλλέας απειλεί ότι θα σκοτώσει τη Δάφνη! | Star.gr\n«9 Μήνες»: Ο Αχιλλέας απειλεί ότι θα σκοτώσει τη Δάφνη!\nΤα αίματα ανάβουν στο σημερινό επεισόδιο της σειράς «9 Μήνες», που μεταδίδεται καθημερινά, στις 17:50, από το Star!\nΟ Αχιλλέας επισκέπτεται τον Πέτρο, που του αφήνει υπόνοιες πως αν δεν είχε τραυματιστεί και ο Αντρέας, θα υποψιαζόταν οι ίδιοι κρύβονται πίσω από τον πυροβολισμό της Δάφνης. Εκείνος διασκεδάζει τις εντυπώσεις και του ζητά να πιέσει τον Άλκη να είναι συνεπής απέναντι στις υποχρεώσεις που δημιούργησε ο πατέρας του με το κύκλωμά τους, χωρίς να του αφήσει άλλ�� περιθώρια. Ο Πέτρος αναγκάζεται να το κάνει και καλεί τον Άλκη να πάει επειγόντως στο γραφείο του. Ο Άλκης ενημερώνεται για τα χρέη του πατέρα του και τις απειλές των τοκογλύφων και το μοιράζεται με τη Χαρά, που τον καθησυχάζει ότι εκείνη κι ο πατέρας της θα τον βοηθήσουν να ανταπεξέλθει.\nΣτο μεταξύ, η Μάρθα με τον Νικ καταστρώνουν το σχέδιο βάσει του οποίου θα μπουν στον ξενώνα ηλικιωμένων που φιλοξενείται η Φωτεινή. Ο Αντρέας λέει στον Μάριο ότι θα διεκδικήσει τη Δάφνη, ενώ ο Αχιλλέας του δίνει τελεσίγραφο πως, αν η Δάφνη τελικά θυμηθεί, θα τη σκοτώσει με άλλον τρόπο. Η Ντορέτα σπίτι της, κάνει πρόβα μητρότητας, για το πώς θα είναι η ζωή της τώρα που θα έρθει το μωρό, αλλά η παράξενη συμπεριφορά της αρχίζει να ανησυχεί τον Θεόφιλο.\nΗ Μαρίνα γυρίζει σπίτι της όπου βρίσκεται ο Μάνος και την περιμένει, χωρίς εκείνη να τον έχει αντιληφθεί. Την ίδια ώρα, όμως, στο ίδιο σημείο βρίσκεται και η Κάτια, που ειδοποιεί τον Κυριάκο. Έξαλλος εκείνος κατεβαίνει και οι δύο άντρες πιάνονται στα χέρια, ενώ η Μαρίνα τραυματίζεται ελαφρά από ένα χτύπημα. Η Δάφνη ζητάει από τον Πέτρο τον φάκελο της νοσηλείας της κι εκείνος πανικοβάλλεται καθώς κανείς ακόμα δεν της έχει αποκαλύψει ότι κατά τον τραυματισμό της ήταν έγκυος. Παράλληλα, η Κρίστη, πάνω στην απόγνωσή της για τον θάνατο του μωρού της, μπαίνει σ’ ένα δωμάτιο του μαιευτηρίου και παίρνει το μωρό μιας άλλης γυναίκας...


Τι είναι αυτό που χαρακτηρίζει τους τυχερούς ανθρώπους; | μοιρα , θέματα | Astra & Orama\nΤι είναι αυτό που χαρακτηρίζει τους τυχερούς ανθρώπους;\nΑπό την Χρυσάνθη Αγγελοπούλου\nΗ τύχη δεν έρχεται, την φτιάχνεις εξηγεί ο καθηγητής Ρίτσαρντ Γουάισμαν, συγγραφέας του βιβλίου Τhe Luck Factor. Να γιατί…\nΟι τυχεροί άνθρωποι μοιράζονται τα εξής χαρακτηριστικά:\nΕίναι παρατηρητικοί και χρησιμοποιούν τη διαίσθησή τους, βλέπουν και αισθάνονται περισσότερα πράγματα από τους άτυχους. Έχουν τα μάτια τους ορθάνοιχτα, συλλέγουν πληροφορίες, αρπάζουν ευκαιρίες. Οι άτυχοι, πάλι, θολωμένοι όπως είναι από τις έννοιες τους, δεν θα προσέξουν ούτε το πεσμένο χαρτονόμισμα των 50 ευρώ στο πεζοδρόμιο.\nΕίναι κοινωνικοί. Μιλούν με τον κόσμο, έχουν επικοινωνιακά χαρίσματα, δημιουργούν σχέσεις και αποκτούν φίλους ευκολότερα. Από το δίκτυο αυτό, συλλέγουν πληροφορίες, τις οποίες, μελλοντικά, θα χρησιμοποιήσουν προς όφελός τους. Για παράδειγμα, η άνεργη (και ιδιαίτερα κοινωνική) φίλη σας που βρήκε δουλειά λίγο καιρό μετά την απόλυσή της, δεν είναι “τυχερούλα”. Απλά είχε τις κεραίες της τεντωμένες!\nΔεν είναι άνθρωποι της ρουτίνας. Αλλάζουν το πρόγραμμά τους με ευκολία, με αποτέλεσμα να προσκαλούν τις νέες ευκαιρίες στη ζωή τους. Επίσης, είναι ανοικτοί σε προτάσεις και εμπειρίες.\nΒλέπουν την θετική πλευρά των πραγμάτων. Όταν συμβαίνει κάτι αρνητικό στη ζωή τους, σκέφτονται “πάλι καλά”. Αν τρακάρουν με το αυτοκίνητό τους, θα σκεφτούν ότι είναι τυχεροί που δεν χτύπησαν. Αν πέσουν από τη σκάλα και σπάσουν το χέρι τους, θα σκεφτούν ότι είναι τυχεροί που δεν χτύπησαν πολύ πιο σοβαρά.\nΤέλος, πιστεύουν στο “τυχερό τους άστρο”. Οι τυχεροί προσδοκούν, επιθυμούν και καλούν την καλοτυχία. Από την άλλη, οι άτυχοι άνθρωποι δεν συμβουλεύονται τα συναισθήματα ή την διαίσθησή τους όταν παίρνουν αποφάσεις. Βλέπουν τον κόσμο μέσα από παρωπίδες, χάνοντας έτσι, πολύτιμες ευκαιρίες που τους παρουσιάζονται. Έχουν υψηλό επίπεδο στρες ή είναι βυθισμένοι στις σκοτούρες τους, κάτι που τους καθιστά απρόσεκτους και άρα, επιρρεπείς σε ατυχήματα. Επίσης, είναι πλάσματα της ρουτίνας, άνθρωποι γαντζωμένοι στις συνήθειές τους, κάτι που τους εμποδίζει να αδράξουν εμπειρίες και ευκαιρίες.


Σήμερα κάνουν αίτηση όσοι έχουν ΑΦΜ που λήγει σε 3 - Τι απαφορεύεται\ntaxisnetΑΦΜεπίδομα κορονοϊούκορονοϊόςκορονοϊός Ελλάδα\nΕγω έχω δώσει έναν λογαριασμό ιβαν το οποίο τον έχω κινώ με τον άντρα μου θα έχω πρόβλημα στην πληρωμή ας με βοήθησε κάποιος\nΜε τα μπλοκάκια τι γίνεται;\nΘα πας σούπερ μάρκετ να πληρώσεις με voucher\nΑυτή η διευκρίνηση χρειαζόταν, και έπρεπε να το πουν από την αρχή, γιατί πολύς κόσμος δεν το ξέρει!!\nΑπατεώνες εργοδότες γράφουν τους υπαλλήλους τους σε αναστολή, και τους ζητούν να δουλεύουν μαύρα συμψηφίζοντας το ποσό των 800€ λες και είναι δικό τους. Να μπεί μέτρο στον έλεγχο των μετακινήσεων με βάσει το ΑΦΜ του εργαζομένου, για να μή μπορεί να κάνει χρήση του εντύπου της διαδρομής από και προς την εργασία, ο εκβιαζόμενος μαύρος εργαζόμενος. Τα ακούς ΒΡΟΎΤΣΗ.........και όλοι οι παρατρεχάμενοι στα υπουργεία.....\nΝα κάνουν καταγγελία. Άλλωστε δεν μπορούν να τους απολύσουν τώρα, και αν το κάνουν μετά μπορούν να το κυνηγήσουν. Επίσης δεν μπορεί να ξέρει ο κάθε υπουργός τι σκέφτεται ο κάθε μ@@@@ς εργοδότης. Άντε πια όλα στο κράτος τα ρίχνουμε!\nΔίνουν 800 ευρώ για δύο μήνες για τους εργαζόμενους και στις μεγάλες επιχειρήσεις μοιράζουν εκατομμύρια αβερτα. Ούτε καν το κόστος για ηλεκτρονικες συναλλαγές στις τράπεζες δεν κατάργησαν ή για να βγάζεις λεφτά από ατμ άλλης τράπεζας. Ουστ ρε φιλελεδες υποκριτές\nμάνα μου εκτός της τράπεζας της ελλάδας εσύ γνωρίζεις καμια άλλη τράπεζα που να είναι δημόσια? Εγώ πάλι όχι.\nΕίναι δημόσιες στη χασούρα. Εμείς τις ανακεφακαιοποιησαμε. Στα κέρδη γίνονται ιδιωτικές


Η παραγωγή σταφυλιών βιολογικής γεωργίας και η δημιουργία βιολογικών κρασιών ανώτερης ποιότητας. Η πιστή έκφραση του μοναδικού χαρακτήρα που χαρακτηρίζει τους ανεκτίμητους οικογενειακούς αμπελώνες Πατιστή.\nΣτην καρδιά κάθε υπέροχου κρασιού βρίσκεται ένα μοναδικό κομμάτι γης. Oι χρονιές, οι οινοποιοί και οι αμπελοκαλλιεργητές προσφέρουν ποικιλία. Η φύση θέλει πάντα να έχει τον τελευταίο λόγο, όμως στο τέλος αυτό που παραμένει είναι η γη ακίνητη και αιώνια να αφηγείται μια ιστορία.\nΟι αμπελώνες Πατιστή βρίσκονται στους νότιους πρόποδες του βουνού Πηλίου, πάνω σε μια στενή λωρίδα γης ανάμεσα στον Παγασητικό κόλπο και το Αιγαίο Πέλαγος και είναι αφιερωμένοι, από το 1980 στην βιολογική καλλιέργεια των ντόπιων ποικιλιών: Ξινόμαυρο, Ροδίτη και Λημνιό. Κατά την διάρκεια των τελευταίων 30 ετών ακολούθησε η φύτευση νέων αμπελώνων με τις ποικιλίες Ασύρτικο, Cabernet Sauvignon και Syrah.\nΤα κρασιά που παράγονται εδώ επιδεικνύουν εξαιρετικό όγκο, πολυπλοκότητα και μακρά διάρκεια ζωής, γνώρισματα των αμπελώνων Πατιστή.\nΤο όραμά μας δεν είναι τίποτα λιγότερο από το να συνεχίσουμε την μακρά παράδοση των αμπελώνων Πατιστή, εξερευνώντας παράλληλα όλες τις δυνατότητες αυτού του καταπληκτικού τόπου.\nΗ διατήρηση και επέκταση του κτήματός μας είναι για εμάς ταυτόχρονα τίμη και φιλοδοξία. Μέσα από σκληρή δουλειά, ταπεινοφροσύνη και πάντα με απόλυτο σεβασμό στη γη, στόχος μας είναι η δημιουργία κρασιών που αναδεικνύουν τους αμπελώνες Πατιστή με τον πιο αυθεντικό τρόπο.


Πρόβλημα με Laptop Samsung RC510 μετά απο αλλαγή keyboard - freestuff.gr\nΠρόβλημα με Laptop Samsung RC510 μετά απο αλλαγή keyboard\nΕγγραφή: 23 Αύγ 2012 15:16\nΔημοσίευση από lakonas14 » 23 Αύγ 2012 15:36\nΕίχα πρόβλημα με το keyboard σε κάποια πλήκτρα κ αποφάσισα να το αλλάξω. Τελικά αποδείχτηκε λάθος επιλογή καθώς στο συγκεκριμένο laptop είναι προτιμότερο να αλλαχτεί το το κάτω μέρος του το οποίο εχει ενσωματωμένο και το keyboard. Το πρόβλημα είναι το εξής πλέον. Αφού τον ανοίξω δεν ανοίγει η οθόνη.Επίσης δεν αναβοσβήνει το λαμπάκι της επεξεργασιας. Υποθέτω οτι κάτι δεν έγινε καλά στην συναρμολόγηση. Ποια θεωρείται ως πιθανά αίτια? Μήπως το καλώδιο που συνδέει τον σκληρό με την μητρική χρειάζεται αντικατάσταση?Ο σκληρος σε άλλο laptop λειτουργεί κανονικά χωρίς το καλώδιο αυτό. Υπάρχει πρόβλημα στη σύνδεση μεταξύ μητρικής και οθόνης? Παρακαλω διαφωτήστε με..\nΔημοσίευση από nackgr » 24 Αύγ 2012 09:40\nεσυ εκανες την αλλαγη ? κατι δεν εχεις κουμπωση μαλλων!\nΔημοσίευση από lakonas14 » 24 Αύγ 2012 13:33\nΕγώ την έκανα αλλά δεν είναι κάτι τραγικό. Οι καλωδιοταινιες και τα φισάκια μπήκαν στην θέση τους αφού είχα βγάλει φώτο πριν. Απλά προσπαθώ να εστιάσω ποιό μέρος του laptop δεν είναι συνδεδεμένο σωστά και έχει αυτά τα συμπτώματα.\nΔημοσίευση από hitca » 25 Αύγ 2012 15:52\nΟ υπολογιστής κάνει σωστά boot? ..ξεκινάει κανονικά; και πώς το ξέρεις αυτό; έχεις συνδέσει άλλη οθόνη;\nΕννοώ δηλαδή ότι το σύμπτωμα της μαύρης οθόνης μήπως είναι απλώς φυσιολογικό επειδή ο υπολογιστής δεν εκκινείται, απλώς παίρνει ρεύμα και γυρίζουν κάποιοι ανεμιστήρες του.\nΗ οθόνη παίρνει ρεύμα συνήθως από μία πλατιά πλακέ καλωδιοταινία που βρίσκεται στο πίσω μέρος της οθόνης.\nΔημοσίευση από lakonas14 » 25 Αύγ 2012 20:00\nΟ υπολογιστής με το πάτημα του κουμπιού έναρξης είναι στην εξής κατάσταση: Ο ανεμιστήρας του επεξεργαστή ξεκινά, ανάβει το ενδεικτικό φως της λειτουργίας αλλά δεν αναβοσβήνει το λαμπάκι που δείχνει οτι γίνεται προσπέλαση σε δεδομένα στο σκληρο κτλ. Σε σύνδεση κ με την εξωτερική οθόνη δεν δείχνει κάποιο σημείο ζωής. Έβγαλα τις Ram και τις καθάρισα και πάλι το ίδιο. Μάλλον δεν γίνεται boot. Το καλώδιο της οθόνης είναι συνδεδεμένο σωστά.Δεν είναι κ εύκολο να κάνεις λάθος. Υπάρχει ενδεχόμενο να φταίει ότι δεν έχω κουμπώσει το laptop εντελώς? το θεωρώ δύσκολο. Πιθανά αίτια θέλω να ακούσω για να τα ελέγξω. Ο υπολογιστής δούλευε κανονικά, αυτό με προβληματίζει.\nΔημοσίευση από hitca » 25 Αύγ 2012 21:04\nΔυστυχώς δεν ξεκινάει ο υπολογιστής σου (no boot), αυτά είναι τα κλασσικά συμπτώματα. Προφανώς η οθόνη σου δεν έχει κανένα πρόβλημα.\nΠροσπάθησε να κάνεις reset την m/b και καλύτερα να βγάλεις (προσωρινά βέβαια) οτιδήποτε αφαιρείται (δίσκος, κάρτα δικτύου, μπαταρία κλπ.).\nΝα τον ανοίξεις πάλι και να εξετάσεις εξονυχιστικά τα πάντα και όλες τις συνδέσεις μία πρός μία.\nΘα πρέπει να εκκινείται τουλάχιστον ο υπολογιστής σε λειτουργία bios και να μπορέσεις να βάλεις ένα διαγνωστικό cd/flash για περαιτέρω έλεγχο, αλλιώς όλη η προσπάθειά σου θα πάει χαμένη.\nΔημοσίευση από lakonas14 » 25 Αύγ 2012 21:31\nΘα τα κάνω φίλε μου,σε ευχαριστώ για το ενδιαφέρον.


Κίνα: Ο μπασκετικός γίγαντας με τα πήλινα πόδια! | SDNA\nΚίνα: Ο μπασκετικός γίγαντας με τα πήλινα πόδια!\n15 Απριλίου 2017, 14:00\nΤο SDNA σας... ταξιδεύει στην Κίνα και επιχειρεί να αναλύσει αυτό το μπασκετικό φαινόμενο με τη βοήθεια του Παναγιώτη Γιαννάκη, του Γιάννη Χριστόπουλου, του Λουκά Μαυροκεφαλίδη αλλά και του Κρις Σίνγκλετον!\nΕχετε φανταστεί ποτέ τι θα μπορούσε να κάνει μια αχανής χώρα όπως η Κίνα, με 1,3 δις λαό εφόσον μπορούσε να αξιοποιήσει με τον ιδεατό τρόπο τις... μπασκετικές πρώτες ύλες που διαθέτει;\nΜια χώρα που λατρεύει το μπάσκετ σχεδόν από την ημέρα που το... γνώρισε, με την τελευταία 20ετία να αποτελεί το πλέον δημοφιλές άθλημα, το οποίο καλείται από εδώ και πέρα να μπει σε νέες βάσεις.\nΤο Παγκόσμιο Κύπελλο του 2019 είναι η αφορμή ώστε να μπουν νέες βάσεις στο μπάσκετ της Κίνας, με τον Γιάιο Μινγκ να αναλαμβάνει να βάλει το... τρένο στις ράγες!\nΟ παλαίμαχος σέντερ των Ρόκετς, ο οποίος το 2002 ήταν το No1 του draft από την ομάδα του Χιούστον, αποτέλεσε τον καλύτερο δυνατό πρεσβευτή του κινεζικού μπάσκετ στις ΗΠΑ και η τέλεια αφορμή... διείσδυσης του ΝΒΑ στην αγορά της Κίνας, όπου τα προηγούμενα χρόνια πήγαν και έβγαλαν... παντεσπάνι σπουδαίοι παίκτες όπως ο Στεφόν Μάρμπουρι και ο Τρέισι ΜακΓκρέιντι, ως τον... δικό μας, τον πρώην παίκτη του Πανιωνίου και του Απόλλωνα, Ερικ ΜακΚόλουμ, ο οποίος μάλιστα κατέχει το ρεκόρ παραγωγικότητας σε ένα βράδυ (82π.)! Μην ξεχνάμε φυσικά πως φέτος στην κινεζική λίγκα αγωνίστηκε ο παίκτης που θάμπωσε την Euroleague πέρυσι με τη φανέλα της Μπασκόνια, Ντάριους Ανταμς...\nΣήμερα, 15 χρόνια μετά τη γνωριμία του Hall of Famer πλέον Γιάο με το ΝΒΑ έχει κυλήσει πολύ νερό στ' αυλάκι, με τα στοιχεία της κορυφαίας λίγκας του πλανήτη να αναφέρουν πως πλέον πάνω από 750 εκατ. Κινέζοι τηλεθεατές παρακολουθούν το ΝΒΑ και περίπου 115 εκατ. ακολουθούν τα νέα του μαγικού κόσμου, μέσω των κινεζικών social media.\nΑπό την άλλη βέβαια, όπου ευημερούν οι αριθμοί, δεν συμβαίνει το ίδιο με τους ανθρώπους και στην προκειμένη περίπτωση η παραγωγική διαδικασία στην Κίνα δεν αναπτύσσεται με τους ίδιους ρυθμούς κάτι που φιλοδοξεί να αλλάξει το άλλοτε «σκιάχτρο» του ΝΒΑ και τις εθνικής Κίνας.\nΑπό τον περασμένο Φεβρουάριο, όταν και ανέλαβε την προεδρία της CBA, ο Γιάο Μινγκ, ως ο πρώτος μη απόλυτα ελεγχόμενος από την κυβέρνηση της χώρας ισχυρός άνδρας του μπάσκετ, φιλοδοξεί να αλλάξει άρδην τα πράγματα.\nΓια παράδειγμα ένας εκ των πρώτων και βασικών στόχων του Γιάο, ο οποίος από το 2009 είναι και ιδιοκτήτης ενός εκ των 20 ομάδων της μεγάλης κατηγορίας (Σαρκς του Σαγκάης) είναι η καθιέρωση draft, salary cap, αλλά και η ελεύθερη διακίνηση παικτών, καθώς έως τώρα οι Κινέζοι παίκτες δεν μένουν ποτέ ελεύθεροι και είναι απόλυτη ιδιοκτησία των ομάδων.\nΕξάλλου, γυρίζοντας τον χρόνο πίσω, στο 2013, μπορούμε να θυμηθούμε τις πολλές γραφειοκρατικές διαδικασίες που έπρεπε να ξεπεράσει ο Παναθηναϊκός, ώστε να αποκτήσει, όχι κάποιον πρωτοκλασάτο παίκτη, αλλά τον Πινγκ Σανγκ, του οποίο η απόκτηση τη σεζόν 2013/2014 ήταν περισσότερο... εμπορικού, παρά αγωνιστικού συμφέροντος.\nΜέχρι να συντελεστούν όμως οι μεγάλες αλλαγές που οραματίζεται ο Κινέζος μεν, αλλά με... αμερικανικό τρόπο σκέψης γίγαντας, το SDNA σας μεταφέρει στον κόσμο του κινεζικού μπάσκετ, μέσα από τα λόγια τεσσάρων ανθρώπων που έζησαν ή και ζουν ακόμα από κοντά τον τρόπο σκέψης και λειτουργίας των ιθυνόντων της κινεζικής καλαθοσφαίρισης.\nΠαναγιώτης Γιαννάκης (πρώην ομοσπονδιακός προπονητής της Κίνας), Γιάννης Χριστόπουλος (νυν μέλος του τεχνικού επιτελείου της εθνικής Κίνας), Λουκάς Μαυροκεφαλίδης (πρώην παίκτης της Κινγκντάο) και Κρις Σίνγκλετον (πρώην παίκτης της Ανχούι) σας... ξεναγούν στο μπάσκετ της Κίνας μέσω του SDNA.\nΓιαννάκης: «Λατρεύουν το μπάσκετ, αλλά...»\nΟ Παναγιώτης Γιαννάκης ήταν ουσιαστικά ο πρώτος Ελληνας που γνώρισε από πρώτο χέρι τον τρόπο λειτουργίας του μπάσκετ στην Κίνα, καθώς το 2013 ανέλαβε τα ηνία της εθνικής ομάδας της χώρας, όπου παρέμεινε για περίπου ένα χρόνο.\nΟ «δράκος» του ελληνικού μπάσκετ μας καταθέτει την εμπειρία του από την Κίνα και εξηγεί την μεγάλη αγάπη που τρέφουν για την πορτοκαλί θεά και που υστερούν ώστε να μπορέσουν να κάνουν το βήμα παραπάνω, τόσο αγωνιστικά, όσο και οργανωτικά...\n«Πρόκειται σαφέστατα για ένα επαγγελματικό πρωτάθλημα, το οποίο λειτουργεί με ομάδες που είναι ιδιοκτησία ανθρώπων που έχουν μεγάλη οικονομική άνεση, είναι πολύ πλούσιοι. Οι αγώνες στην Κίνα είναι συνεχείς, αφού παίζουν 2-3 παιχνίδια την εβδομάδα, έτσι όμως ελαχιστοποιούνται οι προπονήσεις. Σε αυτό το κομμάτι είναι απομίμηση του ΝΒΑ, ενώ οι συνεχείς αγώνες και τα ταξίδια είναι ο λόγος που οι ξένοι που παίζουν εκεί και ειδικά οι αθλητικοί παίκτες έχουν σημαντικό πλεονέκτημα», εξηγεί και συμπληρώνει...\n«Η Κίνα είναι μια χώρα που αγαπά το μπάσκετ. Το λατρεύουν και αυτό φαίνεται σε κάθε έκφανση. Ομως δεν έχουν οργανωμένη προσέγγιση του παιχνιδιού ώστε να έχουν τα αντίστοιχα αποτελέσματα. Τα παιδιά που βγαίνουν από την παραγωγική διαδικασία δεν είναι τόσο αθλητικά και υστερούν σαφώς σε τακτική. Η προπόνηση που γίνεται έχει όγκο και διάρκεια, αλλά δεν έχει ποιότητα».\nΕνα βασικό πρόβλημα που σημειώνει είναι πως «οι αθλητές όταν μπουν σε μια ομάδα, ένα κλαμπ, λειτουργούν περισσότερο ως υπάλληλοι που δεν έχουν την απαιτούμενη ποιότητα και δεν έχουν την χαρά του παιχνιδιού. Στους αγώνες δεν υπάρχει ουσιαστικά τακτική. Ολο στηρίζεται στο σουτ που δεν είναι σταθερό, αλλά και δεν δουλεύεται στην προπόνηση όπως πρέπει. Υπάρχουν παιδιά που έχουν προσόντα, αλλά ο τρόπος λειτουργίας και ανάπτυξης είναι μέσα από την κρατική επιρροή, κάτι που έχει άμεση επίδραση.\nΤα στελέχη που απαρτίζουν τις ομάδες και την ομοσπονδία δεν έχουν εμπειρία στο μπάσκετ και πως πρέπει να είναι δομημένο. Πρώτο μέλημα των Κινέζων είναι να φτάσουν το ΝΒΑ και τις ΗΠΑ, παίζοντας με τους κανόνες τους, όμως δεν έχουν καταλάβει ότι πρώτα πρέπει να φτάσουν το διεθνές μπάσκετ, σε επίπεδο Ασίας και μετά να προχωρήσουν πιο ψηλά».\nΟσο για το επίπεδο του πρωταθλήματος: «Το πρωτάθλημα είναι θεαματικό, αλλά είναι αδύναμο όσον αφορά το επίπεδο. Οι αγώνες παίζονται στα 48 λεπτά και δεν υπάρχει χρόνος ενδιάμεσα για ξεκούραση και επαρκή προπόνηση. Οι παίκτες είναι λίγοι, χωρίς αθλητικά προσόντα και κουράζονται. Οι αθλητικοί παίκτες ξεχωρίζουν και μπορούν να επιβληθούν, ενώ οι άμυνες απουσιάζουν. Η μπάλα πάει γρήγορα πάνω-κάτω και στον κόσμο αρέσει. Τα παιδιά το αγαπάνε πολύ και αυτό φαίνεται. Εξω στους δρόμους θα δεις πάρα πολλά παιδιά να παίζουν μπάσκετ.\nΣίγουρα η ιστορία με τον Γιάο Μινγκ βοήθησε στη διάδοση του αθλήματος σε μια τεράστια χώρα που έχει παίκτες με μεγάλα προσόντα, τα οποία όμως δεν δουλεύονται σωστά. Αυτό φαίνεται πιο πολύ στους γκαρντ που δεν έχουν ιδιαίτερη τεχνική, κάτι που είναι απαραίτητο για τη θέση τους.\nΤα προσόντα χρειάζονται, αλλά χωρίς τον συνδυασμό με τη δουλειά δεν φτάνουν για να είσαι ανταγωνιστικός σε παγκόσμιο επίπεδο. Υπάρχουν και στην Ασία χώρες που αγαπούν το μπάσκετ και δουλεύουν πιο μεθοδικά, όπως το Ιράν και οι Φιλιππίνες. Οι Κινέζοι θέλουν να κάνουν αυτά που κάνει το ΝΒΑ, χωρίς όμως να καταλαβαίνουν ότι χρειάζονται κι άλλα βήματα για να φτάσουν εκεί όπου μπορούν. Το μπάσκετ είναι μόνο ταλέντο και σουτ. Χρειάζεται υποδομή, τεχνική, πάσα, άμυνα».\nΚαι καταλήγει: «Ενα μεγάλο πρόβλημα γι' αυτούς είναι πως σε διοικητικό επίπεδο δεν έχουν αντιληφθεί πως μπορεί να αξιοποιηθεί το υλικό που υπάρχει, παρ' ότι είναι καλό. Οι αρμόδιοι τοποθετούνται από την πολιτεία, αυτοί που είναι επικεφαλής των σπορ. Το μόνο που τους ενδιαφέρει στην Κίνα είναι οι Ολυμπιακοί Αγώνες και κατά δεύτερο λόγο πως θα πάρουν μια διάκριση. Οι ομάδες επηρεάζονται άμεσα από την ομοσπονδία κι αυτό δεν είναι κρυφό. Εκτός του εθνικού πρωταθλήματος υπάρχουν και άλλα πρωταθλήματα που είναι τοπικά και πολύ σημαντικά για τους παίκτες. Κάθε περιφέρεια στην Κίνα κάνει μια μικτή ομάδα και συμμετέχει στο περιφερειακό πρωτάθλημα. Αυτές οι διοργανώσεις είναι πολύ σημαντικές για τους παίκτες και πολλές φορές πάνω από τη συμμετοχή τους στις ομάδες».\nΧριστόπουλος: «Ακρως επαγγελματικό πρωτάθλημα, θέλουν να λειτουργήσουν σε πρότυπα ΝΒΑ»\nΟ Γιάννης Χριστοπούλος πήγε για να... μείνει στην Κίνα. Το 2013 ο Παναγιώτης Γιαννάκης τον πήρε μαζί του ως βοηθό και μετά την αποχώρησή του, ο Πατρινός τεχνικός έμεινε στο επιτελείο της εθνικής, με την οποία αναμένεται να συνεχίσει για άλλα τρία χρόνια, με άξονα το Παγκόσμιο Κύπελλο του 2019 που θα φιλοξενηθεί στην ασιατική χώρα.\n«Μου έχει γίνει πρόταση για ανανέωση και συζητάμε γι' αυτό», τόνισε για το μέλλον του και στη συνέχεια τον ρωτήσαμε για τις συνθήκες που επικρατούν στο κινεζικό μπάσκετ.\n«Το πρωτάθλημα της Κίνας είναι πλήρως επαγγελματικό και κινείται με βάση των ΗΠΑ και του ΝΒΑ. Σε κάθε βήμα μιμούνται τη δομή και τη λειτουργία των ομάδων του ΝΒΑ. Κάποιες ομάδες έχουν προσλάβει διοικητικά στελέχη που ήταν στο ΝΒΑ, ενώ στην Κίνα είναι από τις μοναδικές χώρες στον πλανήτη που το ΝΒΑ έχει Headquarters Office. Σε αυτό το πλαίσιο πολλές ομάδες από το ΝΒΑ έχουν ιδρύσει ακαδημίες που είναι υπό την αιγίδα των ομάδων του ΝΒΑ κι έχουν αναλάβει το οργανωτικό κομμάτι. Στελέχη που ήταν στις ΗΠΑ στελεχώνουν αυτές τις ακαδημίες και μπορεί να μιλάμε για προπονητές, μάνατζερ ή οτιδήποτε άλλο.\nΟι κανονισμοί είναι με βάση το ΝΒΑ. Το πλάνο τους είναι να μπορέσουν να αποκτήσουν περισσότερα οφέλη από το κομμάτι του μάρκετινγκ και του μάνατζμεντ. Ομως από την άλλη πλευρά στερούνται αμιγώς το μπασκετικό κομμάτι. Ο τρόπος με τον οποίο αγωνίζονται τους δημιουργεί αρνητικά ερεθίσματα για τον παγκόσμιο χάρτη».\nΑγωνιστικά, οι παίκτες επηρεάζονται και δεν μπορούν εύκολα να εξελιχθούν, με τον έμπειρο προπονητή να εξηγεί: «Πρόκειται για ελεύθερο μπάσκετ χωρίς συγκεκριμένες κατευθύνσεις, χωρίς σκοπό και συγκεκριμένο στόχο. Από τη μία είναι καλό να ακολουθούν το ΝΒΑ όσον αφορά τη δομή, αλλά είναι αρνητικό το μπασκετικό κομμάτι. Το λάθος που γίνεται εκ μέρους των ανθρώπων που ασχολούνται με το μπάσκετ εκεί είναι πως δεν εναρμονίζονται περισσότερο όσον αφορά τους αντιπάλους του, που δεν είναι στο ΝΒΑ, αλλά σε επίπεδο FIBA».\nΟσο για τους κανονισμούς: «Αυτό που ισχύει για κάθε ομάδα είναι το δικαίωμα χρησιμοποίησης δύο Αμερικανών παικτών, ενώ οι ομάδες στις τελευταίες θέσεις έχουν το δικαίωμα να έχουν επιπλέον Ασιάτη παίκτη» και την μορφή των ομάδων διοικητικά: «Οι ομάδες έχουν δύο μορφές διοίκησης. Υπάρχουν από τη μία ομάδες διοικούμενες από κρατικούς φορείς και συγκεκριμένα τις νομαρχιακές διοικήσεις. Κάθε νομαρχία στην Κίνα έχει τη δική της ομάδα. Υπάρχουν όμως και "sports bureau" (σ.σ. όπως το αντίστοιχο Δ.Σ.) που κινούν τις ομάδες και παίρνουν αποφάσεις. Από την άλλη πλευρά υπάρχουν ομάδες που εμπλέκονται λιγότερο οι νομαρχίες, αλλά υπάρχουν ιδιωτικές εταιρίες.\nΥπάρχει φυσικά και μία τρίτη μορφή, σύνθετη, όπου νομαρχία και ιδιωτικός φορέας συνυπάρχουν. Και μιλάμε για πολύ μεγάλες κρατικές εταιρίες, οι οποίες επενδύουν στο μπάσκετ. Μία εξ αυτών είναι οι Beijing Ducks όπου παίζει ο Στεφόν Μάρμπουρι. Η συγκεκριμένη ομάδα ανήκει στη νομαρχιακή διοίκηση του Πεκίνου, αλλά επίσης και στη μεγαλύτερη εταιρία εξόρυξης μεταλλευμάτων της χώρας.\nΤο μπάσκετ είναι το Νο1 ομαδικό άθλημα στη χώρα τα τελευταία χρόνια. Ο Γιάο Μινγκ σίγουρα συνέβαλε ώστε να γίνει αγαπητό. Υπάρχει κρατική βοήθεια και ώθηση στις εταιρίες και όσους έχουν την οικονομική δυνατότητα για να επενδύσουν στο μπάσκετ με τα αντίστοιχα οφέλη φυσικά. Το μπάσκετ προβάλλεται παντού, ενώ υπάρχουν χρηματοδοτούμενα προγράμματα που βοηθούν τις ομάδες κι έχουν υποστηρικτικό χαρακτήρα. Οι μεγάλες εταιρίες ωθούνται για να επενδύουν.\nΟι παίκτες υπόκεινται πάντα στη δικαιοδοσία κάθε συλλόγου. Υπάρχει μεγάλο αγκάθι σε αυτό το κομμάτι. Υπάρχει διαφορά απόψεων της ομοσπονδίας με τους συλλόγους. Ακόμα και όταν κάποιος παίκτης φύγει για το εξωτερικό, κυρίως για το ΝΒΑ, όταν επιστρέψει ανήκει εκ νέου στην ομάδα που έπαιζε πριν αποχωρήσει. Ακόμα και για το ΝΒΑ υπάρχουν εμπόδια για να φύγει ένας παίκτης. Δεν γίνεται έτσι απλά και οι χειρισμοί δεν είναι εύκολοι. Είναι παίκτες απόλυτα ελεγχόμενοι από τους συλλόγους».\nΟσον αφορά ειδικότερα το εθνικό συγκρότημα, σημειώνει: «Η Εθνική ομάδα που διαχειριστήκαμε στους Αγώνες του Ρίο ήταν η μικρότερη σε μέσο όρο ηλικίας, αλλά με τον μεγαλύτερο μέσο όρο σε ύψος. Οι Κινέζοι προσπαθούν να βρουν κατεύθυνση και πορεία, μετά από συνεργασία της λίγκας με την ομοσπονδία. Η λίγκα θα ήθελε να αποσπαστεί από την ομοσπονδία και να μπορεί να είναι ανεξάρτητα. Τώρα γίνεται μια προσπάθεια να δημιουργηθεί σχίσμα ιδιοκτητών και ομοσπονδίας.\nΤα τελευταία χρόνια υπάρχει εμπιστοσύνη σε ξένους προπονητές. Παλιότερα υπήρχαν προπονητές όπως ο Ντελ Χάρις, ο Γιόνας Καζλάουσκας και φυσικά ο Παναγιώτης Γιαννάκης, ενώ την τελευταία διετία είναι ξανά Κινέζος ομοσπονδιακός, του οποίου είμαι βοηθός. Από το 2013 που αποχώρησε ο κόουτς Γιαννάκης είμαι ο μόνος ξένος στις εθνικές της χώρας, με εξαίρεση κάποιους προπονητές ατομικής βελτίωσης».\nΜαυροκεφαλίδης: «Τελείως άλλος κόσμος...»\nΟ Λουκάς Μαυροκεφαλίδης έγινε πριν από λίγους μήνες ο πρώτος Ελληνας παίκτης που αγωνίστηκε στην Κίνα, αφού πέρασε περίπου ένα δίμηνο στην ασιατική χώρα και συγκεκριμένα στην Κινγκντάο, μέσω της οποίας μπόρεσε να διατηρηθεί σε καλή αγωνιστική κατάσταση, πριν επιστρέψει στην ΑΕΚ.\nΟ έμπειρος φόργουορντ/σέντερ παραδέχεται πως «πρόκειται για άλλον κόσμο, τόσο μπασκετικά, όσο και ως τρόπο ζωής. Δεν είναι εύκολο πράγμα να αποφασίσεις να πας σε μια τέτοια χώρα, όμως σίγουρα το οικονομικό παίζει. Γι' αυτό εξάλλου και πολλοί σημαντικοί ξένοι παίκτες έχουν πάει στην Κίνα».\nΤι τον οδήγησε στην απόφαση να πάει στην Κίνα; «Ηταν μια απόφαση που έπρεπε να πάρω, από τη στιγμή που μου έγινε η πρόταση, πρώτα απ' όλα για το αγωνιστικό κομμάτι, για να μπορέσω να διατηρηθώ σε καλή αγωνιστική κατάσταση. Με βοήθησε να έχω παιχνίδια στα πόδια μου».\nΟσο για τις συνθήκες: «Χρόνος ξεκούρασης ουσιαστικά δεν υπάρχει, όπως και για πολλές και λεπτομερείς προπονήσεις όπως στην Ευρώπη. Οι αποστάσεις και τα μεγάλα ταξίδια, αλλά και τα τρία παιχνίδια κάθε εβδομάδα δεν αφήνουν πολύ χρόνο. Τα παιχνίδια είναι συνεχόμενα. Υπάρχει καλή οργάνωση, αλλά σίγουρα το επίπεδο δεν είναι όπως στην Ευρώπη. Εκεί κυρίως παίρνουν την μπάλα οι ξένοι, που έχουν την ικανότητα και την ελευθερία να κάνουν αυτό που θέλουν. Οι περισσότεροι που βρίσκονται εκεί, το κάνουν για το οικονομικό κομμάτι, κακά τα ψέματα».\nΣίνγκλετον: «Ενδιαφέρουσα εμπειρία»\nΟσο για τον Κρις Σίνγκλετον, πέρασε στην Κίνα το περασμένο καλοκαίρι, αφού μετά τον Μάιο, όταν τελείωσε τις υποχρεώσεις του με την Λοκομοτίβ Κουμπάν, υπέγραψε στην Ανχούι, με την οποία αγωνίστηκε στο NBL, που είναι ουσιαστικά η... Α2 της χώρας, την περίοδο που δεν υπάρχουν αγώνες για το CBA.\nΟ Αμερικανός φόργουορντ του Παναθηναϊκού χαρακτήρισε την εμπειρία του στην Κίνα ως «πολύ ενδιαφέρουσα. Είχα αγωνιστεί ξανά εκεί, το 2014 και γνώριζα πως είναι μια διασκεδαστική εμπειρία. Οι Κινέζοι αγαπούν το μπάσκετ και τους αρέσει να βλέπουν καλό θέαμα».\nΤο οικονονικό έπαιξε σίγουρα ρόλο για τον παίκτη των «πράσινων», ο οποίος ήρθε στην Ελλάδα απευθείας μετά το τέλος των υποχρεώσεων με την Ανχούι, με την οποία κατέκτησε τον τίτλο στη λίγκα και έπεσε χωρίς... διακοπές στα βαθιά με τον Παναθηναϊκό στην Euroleague.\n«Ο ρυθμός του παιχνιδιού είναι σίγουρα γρήγορος, αλλά το παιχνίδι είναι πολύ πιο ελεύθερο. Αυτό αρέσει στον κόσμο και δεν έχει τόση τακτική όπως στην Ευρώπη. Ισως γι' αυτό, αλλά για το πιο χαμηλό επίπεδο οφείλεται ότι δεν κουράζεσαι τόσο πολύ όπως εδώ, αφού ούτε οι προπονήσεις είναι τόσο έντονες».\nΤο SDNA ρίχνει φως στην απόφαση - σταθμό της Μπάμπεργκ να απαρνηθεί την ECA για να ενσωματωθεί στο Basketball Champions League και μιλά με τον GM των...\nΑπό το Λουξεμβούργο στο Μεξικό και από εκεί στη G-League, το ΝΒΑ και στην... αποθέωση από τους Κάρι και Ντουράντ στους Ουόριορς: Το SDNA ξετυλίγει το...


Bien | Επενδύστε ευκολότερα στην αγορά ακινήτων\nΕπενδυστε ευκολοτερα στην αγορα ακινητων\nΤο Bien σας βοηθά να βρείτε, και να αγοράσετε ένα ενοικιαζόμενο διαμέρισμα. Δημιουργήστε αποδόσεις και αξιόπιστο εισόδημα από μία δοκιμασμένη επενδυτική στρατηγική.\nΤο 2021 η αύξηση τον τιμών ακίνητων σε Αθήνα,Θεσσαλονίκη σε πολλές περιοχές ήταν πάνω από 10%\nΑξιοποιώντας της αγορά της Θεσσαλονίκης για την δημιουργία αποδόσεων\nΟι επενδύσεις σε διαμερίσματα ήταν και είναι το μέσο για την δημιουργία αποδόσεων υψηλότερων του πληθωρισμού. Επί του παρόντος, τα επιτόκια τραπεζικών καταθέσεων είναι 0%. Η Bien θέλει να βοηθήσει ώστε όλοι να μπορούν να αξιοποιήσουν αυτή την επενδυτική στρατηγική. Έχοντας ένα διαμέρισμα, έχετε επιπλέον μηνιαίο εισόδημα και δημιουργείτε μακροπρόθεσμες αποδόσεις σε μια πόλη όπως η Θεσσαλονίκη όπου η ζήτηση φαίνεται πολύ ευνοϊκή στο μέλλον.\nΓια διαφορετικούς τύπους αγοραστών\nΨάχνω ενοικιασμένο διαμέρισμα\nΘέλω να επενδύσω από την κατασκευή\nΑγοράστε ενοικιασμένο διαμέρισμα χωρίς δυσάρεστες εκπλήξεις. Γνωρίζετε επακριβώς εργασίες και υλικά\nΕπενδύστε πριν την ανακατασκευή και λάβετε τη μέγιστη δυνατή απόδοση από μία επένδυση σε ένα ακίνητο. Απο την αγορά, ανακατασκευή μέχρι την ενοικίαση\nΑξιολογείτε μόνοι σας\nΑν θέλετε δηλώνετε το ενδιαφέρον σας\nΘα κανονίσουμε μια επικοινωνία ώστε να κατανοήσουμε τις ανάγκες σας (π.χ. επιθυμητή απόδοση, τοποθεσία). Όταν ένα αντίστοιχο ακίνητο γίνει διαθέσιμο, θα είστε οι πρώτοι που θα ειδοποιηθείτε.\nΣας στέλνουμε αναλυτικά στοιχεία. Ελέγξτε τις λεπτομέρειες και καταλάβετε καλύτερα το κάθε ακίνητο.\nΕικόνες, κατόψεις, βίντεο ξενάγησης, κατάλογος επίπλων και ηλεκτρικών συσκευών\nΈλεγχος & αποτίμηση ακινήτου, νομιμοποιητικά έγγραφα\nΑνάλυση με γραφήματα για την καταλάβετε καλύτερα την εκτίμηση απόδοσης και κόστους\nΤρέχουσα μίσθωση, στοιχεία μισθωτή και ιστορικό πληρωμών\nΗ υποβολή προσφοράς είναι χωρίς κόστος. Αν η προσφορά σας γίνει αποδεκτή, η Bien χρεώνει ένα τέλος αγοράς ίσο με το 0.5% της τιμής της με ελάχιστο τα 500 ευρώ. Αυτή η χρέωση βοηθά στην κάλυψη των υπηρεσιών, ελέγχου, πιστοποίησης και ανάλυσης\nΑναλαμβάνουμε να βρούμε ενοικιαστή για το νέο σας διαμέρισμα.\nΣε περίπτωση που θέλετε εκμετάλλευση με βραχυχρόνια μίσθωση, σας φέρουμε σε επαφή με εξειδικευμένους διαχειριστές.\nΗ ομάδα μας σας βοηθάει με συμβολαιογραφικά και σας συστήνει δικηγόρους για τους τελικούς ελέγχους\nΒρείτε το κατάλληλη επενδυτική στρατηγική για εσάς.\nΠείτε μας για εσάς και τους επενδυτικούς σας στόχους.\nΘα σας ενημερώσουμε για τη στρατηγική που σας ταιριάζει καλύτερα.\nΒρείτε την επένδυση με τα χαρακτηριστικά που επιθυμείτε.


EL - Αρχίσαμε! Γερμανική αλυσίδα τροφίμων προσφέρει στους εργαζομένους της «μπόνους εμβολιασμού»\nΑρχίσαμε! Γερμανική αλυσίδα τροφίμων προσφέρει στους εργαζομένους της «μπόνους εμβολιασμού»\nΜία αλυσίδα τροφίμων στη Βόρεια Γερμανία αποφάσισε να ενθαρρύνει τους εργαζομένους της να εμβολιαστούν κατά του κορονοϊού,\nπροσφέροντας σε όσους εθελοντικά κάνουν την δόση, ένα κουπόνι για αγορές αξίας 50 ευρώ.\nΗ εταιρεία που διατηρεί περίπου 670 υποκαταστήματα και απασχολεί 4.400 εργαζομένους, αποφάσισε να τους δώσει ένα επιπλέον κίνητρο για τον εμβολιασμό, καθώς η Γερμανία δίνει μεγάλη «μάχη» για να αντιμετωπίσει ακόμα ένα κύμα της πανδημίας.\nΕπιπρόσθετα στην «κοινωνική ευθύνη», η πρωτοβουλία εξυπηρετεί το «ατομικό ενδιαφέρον» και την ανάγκη «να συνεχίσει η εταιρεία να λειτουργεί», δηλώνει η βοηθός CEO Τζούλια Κέρνερ, στην γερμανική εφημερίδα KN. Η «Edeka Nord» ανέπτυξε μάλιστα ένα κόνσεπτ για τον εμβολιασμό των εργαζομένων της στο χώρο εργασίας τους.\nPrevΠροηγούμενο ΆρθροΘλίψη! Η Αγία Σοφία κάτω από τους ήχους του Ραμαζανιού – ΒΙΝΤΕΟ\nΕπόμενο ΆρθροΣύρος – Περπατούσε με τη σύζυγό του και δέχθηκε επίθεση με μαχαίρι στο κέντρο της ΕρμούποληςNext


Mahi-mahi, η μεγάλη… μάχη! | LureΒites\tMahi-mahi, η μεγάλη... μάχη! - LureΒites\nMahi-mahi, η μεγάλη… μάχη!\nby Μωυσής Λιάσκος , 27/09/2016\nΚαλάμια μονίμως λυγισμένα, ατελείωτα φρένα, εντυπωσιακά σάλτα έξω από το νερό και δοκιμασία του εξοπλισμού στα όρια είναι μερικές από τις εικόνες που μου έρχονται κατευθείαν στο μυαλό όταν έρχεται η ώρα του ψαρέματος του κυνηγού με την τεχνική του LRF από σκάφος. Στιγμές που είναι η πεμπτουσία της τεχνικής και που κάθε οπαδός της θα ήθελε να ζήσει.\nΌλοι όσοι ασχολούνται με το spinning γνωρίζουν από πρώτο χέρι τις συγκινήσεις που προσφέρει το ψάρεμα των πελαγίσιων αρπαχτικών, με την αδρεναλίνη να χτυπάει κόκκινο από τα δυνατά φευγιά, το άκουσμα των φρένων και το λύγισμα του καλαμιού στα όρια!\nΠαρότι τον κυνηγό μπορούμε να τον ψαρέψουμε από την στεριά με ικανοποιητικά αποτελέσματα σε μέρη με “κοφτά” και καθαρά νερά όπως βραχώδεις κάβους ή μπούκες μεγάλων λιμανιών εγώ επέλεξα να τους αναζητήσω με σκάφος στα ανοιχτά, σε σημεία που περιπλανιούνται πολυάριθμα κοπάδια, αυξάνοντας κατά πολύ τις πιθανότητες αναμέτρησης μαζί του!\nΣεπτέμβρης: Ο μήνας των Κυνηγών\nΟ Αύγουστος μόλις είχε τελειώσει και μαζί του και η καλοκαιρινή περίοδος. Σε μια τηλεφωνική συνομιλία που είχα με τον καλό μου φίλο Μαρίνο, με ενημέρωσε με την ικανοποίηση να είναι έκδηλη στην φωνή του ότι στα μέρη του: “Άρχισαν οι Κυνηγοί!” Οι ντόπιοι ψαράδες είχαν αρχίσει το καθιερωμένο ετήσιο ψάρεμα της “Λαπόρδας” όπως την αποκαλούν εκεί, με ανθρώπους κάθε ηλικίας να βγαίνουν στην θάλασσα και με την παραδοσιακή συρτή να βγάζουν ικανοποιητικές ψαριές. “Απλώς τα ψάρια δεν είναι μεγάλα ακόμα, 1 με 1,200 κιλά να είναι ο μεγαλύτερος…” μου είπε ο Μαρίνος. Πραγματικά τι πιο ωραία ευκαιρία να δοκιμάσω την τύχη μου ψαρεύοντας τους με εργαλεία LRF! Εδώ όμως ας ξεκαθαρίσω αναλυτικότερα τι με οδήγησε σε αυτήν μου την επιλογή: Ο πρώτος λόγος ήταν ότι χρειαζόμουν ένα ultra light καλάμι που θα χειριζόταν άψογα πολύ μικρά minnows και πλανάκια που το βάρος τους θα κυμαίνονταν μεταξύ 3-8 γραμμαρίων.\nΟ κυνηγός αρέσκεται να κυνηγάει κοπάδια από μικρόψαρα όπως σαρδελάκι, αθερίνα και άλλα είδη που κολυμπάνε κοντά στην επιφάνεια της θάλασσας άρα τα τεχνητά που προσομοιάζουν γόνο φάνταζε “σίγουρη” επιλογή. Το θέμα της απόστασης που θα κάλυπτε η ρίψη ενός τεχνητού με τόσο μικρό βάρος δεν υφίσταται εδώ, καθώς θα ψάρευα από σκάφος με τα ψάρια να απέχουν μόλις λίγα μέτρα από εμένα. Ο δεύτερος όμως και κυριότερος λόγος ήταν ότι το μικρό μέγεθος των ψαριών θα έδινε απίστευτες μάχες με τα τα λεπτά εργαλεία του LRF και έτσι θα μου εξασφάλιζαν ένα πολύ αθλητικό ψάρεμα και μια επί ίσοις όροις αναμέτρηση μαζί τους!\nΜετά από λίγες μέρες έφτασε η ώρα της προκαθορισμένης εξόρμησης. Παρέα θα είχα τον αδελφικό φίλο και ψαρευτικό μου ταίρι Χριστόφορο, συνοδοιπόρο από τα πρώτα βήματα μου στο spinning με το κοντέρ να έχει καταγράψει εκατοντάδες εξορμήσεις παρέα. Για καλή μου τύχη, ξέραμε από πριν ότι υπάρχουν αρκετά ψάρια στην περιοχή οπότε θα γλίτωνα την γνωστή γκρίνια του! Το ραντεβού είχε δοθεί νωρίς το πρωί έτσι ώστε το πρώτο φως της ημέρας να μας βρει μέσα στην θάλασσα κοντά στα σημεία που θα δοκιμάζαμε την τύχη μας. Λέγοντας για σημεία, αυτά δεν ήταν τίποτα άλλο από σημαδούρες και μπιτόνια που ήταν δεμένα σε απόσταση 150-200 μέτρων από την ακτή με το βάθος να ξεπερνάει σε κάθε ένα από αυτά τα 40 μέτρα.\nΕκεί οι ντόπιοι ψαράδες δένουν διάφορα αντικείμενα όπως αρμαθιές από καλάμια, παλέτες κτλ που σκοπό έχουν να συγκεντρώσουν όσο περισσότερους κυνηγούς γίνεται γύρω από αυτό το σημείο. Για όσους δεν γνωρίζουν, το συγκεκριμένο ψάρι έχει την συνήθεια να συχνάζει κάτω από διάφορα επιπλέοντα αντικείμενα ή αγκυροβολημένα πλοία ή ακόμα και… κάτω από τα σκάφη μας! Με αυτό το τέχνασμα λοιπόν οι συρταδόροι ξέρουν από πριν που να τους αναζητήσουν και φτάνοντας στο σημείο αυτό, αρχίζουν να κάνουν κύκλους γύρω από την σημαδούρα ενώ άλλες φορές παράλληλα πετούν κομμάτια από σαρδέλα στην θάλασσα προκαλώντας διατροφική… φρενίτιδα στους κυνηγούς!\nΦρένα, φρένα και πάλι φρένα!\nΜετά από μια σύντομη διαδρομή βρισκόμασταν στην παραλία απ’ όπου θα ρίχναμε το μικρό φουσκωτό στην θάλασσα. Παρατηρώντας στο βάθος, οι πρώτοι βαρκάρηδες είχαν κάνει ήδη την εμφάνιση τους βγαίνοντας από το διπλανό λιμάνι κατευθυνόμενοι προς τις σημαδούρες που υπήρχαν πιο δίπλα. Αμέσως με τον Χριστόφορο αρχίσαμε σε γρήγορους ρυθμούς την διαδικασία του ξεφορτώματος και πράγματι μέσα σε λίγα λεπτά ήμασταν έτοιμοι να σαλπάρουμε! Αφού τσέκαρα ότι όλα πάνε καλά και η ηλεκτρική μηχανή λειτουργεί κανονικά, ετοίμασα το LRF καλάμι μου ενώνοντας το και περνώντας ένα μικρό minnow των 5 εκατοστών στην παραμάνα. Το σετ που θα ψάρευα περιλάμβανε καλάμι της εταιρίας Milo και πιο συγκεκριμένα το μοντέλο Panacea με c.w. 0.4-7 γραμμάρια, συνδιασμένο με τον… μικρούλι Ceymar 1000 της εταιρίας Okuma γεμισμένο με νήμα διαμέτρου P.E 0.6 ενώ το παράμαλλο ήταν διαμέρου 0.20 χιλιοστά. Αφού επιβιβαστήκαμε και οι δύο στο σκάφος κατέβασα την μηχανή και έβαλα πλώρη προς τις σημαδούρες ενώ προς το ίδιο σημείο κατευθυνόντουσαν και άλλες δύο βάρκες. Ευτυχώς οι συνθήκες που επικρατούσαν ήταν ιδανικές με απόλυτη άπνοια που βοηθούσαν το σκαφάκι να πλέει με ασφάλεια και ικανοποιητική ταχύτητα.\nΜετά από λίγα λεπτά είχαμε φτάσει στο σημείο όπου βρίσκονταν και οι περισσότερες βάρκες, σημάδι ότι τα κοπάδια των κυνηγών βρισκόντουσαν ήδη εκεί. Έσβησα την μηχανή, άρπαξα το καλάμι στα χέρια μου πραγματοποιώντας μια γρήγορη ρίψη, με το τεχνητό να πέφτει σχετικά κοντά στο σκάφος. Στις πρώτες 4-5 μανιβελιές νιώθω την επίθεση και το γλέντι αρχίζει με τον κυνηγό να πραγματοποιεί αρχικά σάλτα έξω από το νερό και στην συνέχεια δυνατά κεφάλια προς τα κάτω λυγίζοντας το καλάμι στα όρια και κάνοντας τα φρένα του μηχανισμού να δουλεύουν… υπερωρίες!\nΠραγματικά ο κυνηγός είναι αξιόμαχος αντίπαλος με πολλά αποθέματα δύναμης για το μέγεθος του, που αν ψαρευτεί με ψιλά εργαλεία όπως εκείνα του LRF, μπορούν να κάνουν το ψάρεμα του κάτι παραπάνω από συναρπαστικό! Επίσης εντυπωσιακή είναι και η εικόνα αυτού του ψαριού μέσα στο νερό με τα φανταχτερά του χρώματα, που προσωπικά με έκαναν να τον χαζεύω σαν μικρό παιδί όταν κατάφερνα να τον φέρω κοντά στο σκάφος. Συνοψίζοντας, για την επόμενη μία ώρα περίπου οι κυνηγοί δεν σταματούσαν να χτυπούν ότι τους σερβίραμε, ενώ σύνηθες ήταν το σκηνικό της ταυτόχρονης σύλληψης δύο κυνηγών από εμένα και τον Χριστόφορο.\nΤεχνητά, πλεύσεις και ώρες\nΟι επιλογές μας όσον αφορά τα τεχνητά ήταν μικρά minnows και πλανάκια που το μήκος τους δεν ξεπερνούσε τα 8 εκατοστά ενώ η ανάκτηση τους ήταν μέτρια προς γρήγορη με κοφτά jerks ώστε το τεχνητό να παράγει έντονες αντανακλάσεις. Αυτό όμως που μου έκανε ιδιαίτερη εντύπωση και αποτέλεσε νέο δεδομένο για μένα, έχει να κάνει με τις ώρες που ήταν περισσότερο διατροφικά δραστήριοι οι κυνηγοί: Οι παρατηρήσεις μου λοιπόν, έδειξαν ότι οι πρώτες πρωινές ώρες ήταν μακράν οι αποδοτικότερες, με τους κυνηγούς να τιμούν με μεγάλη συχνότητα τα τεχνητά μας δολώματα, σε αντίθεση με την επικρατούσα άποψη ότι η ιδανικότερη ώρα για το ψάρεμα τους είναι προς το μεσημέρι όταν δηλαδή ο ήλιος έχει ανατείλει πλήρως. Επίσης ένα σημαντικό tip που διαπιστώσαμε με τον Χριστόφορο και έκανε το ψάρεμα μας ακόμα πιο αποδοτικό ήταν οι στοχευμένες ρίψεις πίσω από τα απόνερα των σκαφών των συρταδόρων, που αύξαναν ραγδαία τις πιθανότητες επίθεσης από κάποιον κυνηγό.\nΑφού ο ήλιος είχε ανατείλει για τα καλά οι βάρκες άρχισαν να αποχωρούν η μια μετά την άλλη, πράγμα που σήμαινε και την λήξη του ψαρέματος. Πράγματι η αποδοτικότερη ώρα είχε περάσει, καθώς στο επόμενο διάστημα οι επιθέσεις το κυνηγών αραίωσαν και μόνο κατά διαστήματα παίρναμε κάποιο ψάρι. Τότε αποφασίσαμε και εμείς να κατευθυνθούμε προς την παραλία γεμάτοι ικανοποίηση όχι μόνο από το αποτέλεσμα της εξόρμησης αλλά περισσότερο από τις όμορφες στιγμές και τις επικές μάχες που μας πρόσφεραν αυτά τα ατίθασα ψάρια.\nΚυνηγός : ένα καθαρόαιμο πελαγίσιο είδος με πολύ επιθετική συμπεριφορά που κάνει αισθητή την παρουσία του στα νερά μας τους φθινοπωρινούς μήνες γεμίζοντας χαρά όλους εμάς που προσδοκούμε να αναμετρηθούμε με αυτόν τον “αλλόκοτο” αλλά πανέμορφο επισκέπτη. Όμως… Από την πλευρά μου κλείνοντας θα ήθελα να επισημάνω κάτι πολύ σημαντικό που καλό θα ήταν να έχουν κατά νου όλοι όσοι θα θελήσουν να ασχοληθούν με αυτή τη τεχνική που αφορά τον όγκο των αλιευμάτων. Καλό είναι να τηρούνται αυστηρά τα πλαίσια που ορίζει ο νόμος και να αποφεύγονται οι εκατόμβες ψαριών, πράγμα που είναι καθήκον για κάθε έναν που θεωρεί τον εαυτό του ερασιτέχνη ψαρά. Εμείς σαν νέοι άνθρωποι στον χώρο του ψαρέματος πρέπει να φέρουμε νέα ήθη που συμβαδίζουν με τις δύσκολα ψαρευτικές εποχές που ζούμε και όχι να επαναλαμβάνουμε τα λάθη των προηγούμενων γενεών. Εύχομαι λοιπόν καλή τύχη σε όσους επιλέξουν να αναζητήσουν τους κυνηγούς από το σκάφος με σεβασμό πάντα προς την θάλασσα. Να είστε όλοι καλά!\nCategories: Boat Spinning\nΕπισκέπτες αρχές φθινοπώρου\nΒαρκάδα για… spinning


Παρέμβαση της Ε.Α.Κ.Π. για την πλήρη οικονομική αποκατάσταση Πυροσβέστη που τραυματίστηκε εν ώρα υπηρεσίας | PoliceNET of Greece\nΠαρέμβαση της Ε.Α.Κ.Π. για την πλήρη οικονομική αποκατάσταση Πυροσβέστη που τραυματίστηκε εν ώρα υπηρεσίας\nΠΛΗΡΗ ΟΙΚΟΝΟΜΙΚΗ ΑΠΟΚΑΤΑΣΤΑΣΗ ΣΥΝΑΔΕΛΦΟΥ ΠΟΥ ΤΡΑΥΜΑΤΙΣΤΗΚΕ ΕΝ ΩΡΑ ΥΠΗΡΕΣΙΑΣ\nΜε την από 7/6/2016 παρέμβαση μας, την 3η για το συγκεκριμένο θέμα, σας ενημερώσαμε για την δεινή οικονομική κατάσταση στην οποία έχει περιέλθει ο 5ετούς υποχρέωσης συνάδελφος μας Λυκούργος Πολίτης. Ζητήσαμε την παρέμβασή σας για να ολοκληρωθούν το συντομότερο δυνατόν οι διαδικασίες που απαιτούνται, ώστε να καταβληθούν στον συνάδελφο οι πλήρεις αποδοχές (δηλαδή οι προσαυξήσεις που δικαιούται), λόγω της θέσης του σε κατάσταση μόνιμης διαθεσιμότητας. Ζητήσαμε επίσης, την τροποποίηση της ισχύουσας νομοθεσίας, ώστε να δικαιωθεί ο συνάδελφος και το επίδομα των 300 ευρώ για τους παθόντες εν ώρα υπηρεσίας, που χορηγείται στο μόνιμο προσωπικό.\nΜέχρι σήμερα και ενώ όλοι γνωρίζουν τις δυσκολίες που αντιμετωπίζει ο συνάδελφος και ενώ έχετε δεσμευτεί και κατά τη διάρκεια κοινοβουλευτικού ελέγχου, για την διευθέτηση του ζητήματος, καμιά από τις ενέργειες για τις οποίες έχετε δεσμευτεί, δεν έχει ολοκληρωθεί.\nΕίμαστε αναγκασμένοι να επανέλθουμε για 4η φορά στο αίτημα μας, για πλήρη αποκατάσταση του συναδέλφου μας. Η αδικαιολόγητη μέχρι τώρα μη απόδοση των αποδοχών που δικαιούται, έχουν σαν συνέπεια την επιπλέον επιβάρυνση της υγείας του. Ο συνάδελφος όχι μόνο δεν μπορεί να καλύψει τις βιοποριστικές του ανάγκες, αλλά ούτε καν την θεραπευτική αγωγή που χρειάζεται, όταν μόνο για τα φάρμακα του η συμμετοχή του είναι πάνω από 300 ευρώ μηνιαίως.\nΑπαιτούμε άμεσα, την επίλυση του σοβαρού αυτού ζητήματος, όπως άμεσα ανταποκρινόταν και ο συνάδελφος μας σε κάθε κάλεσμα της υπηρεσίας για πάνω από 15 έτη, για την προστασία της ζωής, της περιουσίας του λαού και του δασικού πλούτου της χώρας μας.\nΚυριακή, Μάρτιος 5, 2017 - 19:14


Μια απλή ματιά στις τρεις μεγάλες θυγατρικές της holding δείχνει ότι η εικόνα των αποτιμήσεων είναι σε γενικές γραμμές παραπλήσια.\nΕιδικά στη ΣΙΔΕΝΟΡ, η μείωση της κερδοφορίας ήταν εξαιρετικά εντυπωσιακή στο 9μηνο (από 47,2 σε… 6,33 εκατ. ευρώ), ενώ το 3ο τρίμηνο έκλεισε με ζημίες σχεδόν 3 εκατ. ευρώ.\nΗ εταιρία αποτιμάται λίγο υψηλότερα της καθαρής της θέσης (580 εκατ. ευρώ) με υποχρεώσεις που ξεπερνούν τα 800 εκατ. ευρώ και εκτιμώμενο Ρ/Ε... 64 για το 2005 και 52 για το 2006.\nΣτην ΕΛΒΑΛ έχουμε και πάλι μείωση των κερδών στο 9μηνο, αλλά και στο 3ο τρίμηνο. Ωστόσο, στην προκειμένη περίπτωση οφείλουμε να παρατηρήσουμε ότι η εταιρία αποτιμάται λίγο χαμηλότερα της καθαρής της θέσης (περίπου 470 εκατ. ευρώ έναντι 490 εκατ. ευρώ), ενώ οι υποχρεώσεις της είναι μικρότερες από τα ίδια κεφάλαια.\nΣχετικά (το τονίζουμε, σχετικά) χαμηλότερος είναι και ο δείκτης του εκτιμώμενου Ρ/Ε που κινείται στην περιοχή του 35 για το 2005 και τα επόμενα χρόνια\nΌσο για τη ΧΑΛΚΟΡ, τα P/E κινούνται στην περιοχή του... 40 χωρίς ιδιαίτερη προσδοκία αύξησης κερδών για το 2005 και το 2006, η αποτίμηση είναι σαφώς μεγαλύτερη (περίπου 2 φορές) από τα ίδια κεφάλαια, ενώ οι υποχρεώσεις είναι υπερδιπλάσιες των τελευταίων.\nΤο θέμα βεβαίως παραμένει (αν βγάλουμε από την… εξίσωση την σχεδόν ανύπαρκτη έως πρότινος εμπορευσιμότητα αυτών των θυγατρικών), γιατί ένας μεγαλο-επενδυτής (βλέπε θεσμικός κ.λ.π.) να τοποθετηθεί στη holding κι όχι απευθείας σε όποια από τις θυγατρικές του αρέσει.\nΤο ερώτημα αυτό τέθηκε, εξ όσων γνωρίζουμε, εδώ και χρόνια στο εξωτερικό και οδήγησε στο τέλος της ”μόδας” των Holding και στη διαπραγμάτευσή τους με σχετικά χαμηλούς συντελεστές αποτίμησης.\nΠώς γίνεται λοιπόν στο ”χωριό” μας να αποτιμάται μια holding με τέτοιους εξωπραγματικούς όρους;\nΚι αν όντως πρόκειται να γίνουν μεγάλες αναδιαρθρώσεις στον όμιλο, (διότι αυτό παρουσιάζεται τάχα μου ως αιτία για την τρελή κούρσα) πως γίνεται κάποιοι να τοποθετούνται τόσο επιθετικα; Ξέρουν μήπως από τώρα, τους όρους αυτής της... θαυματουργής αναδιάρθρωσης;\nΤι ξέρουν και δεν ξέρουμε εμείς οι... κοινοί θνητοί, να το μάθουμε μήπως και πιστέψουμε στα... θαύματα!!!


4+1 ΠΡΑΓΜΑΤΑ ΠΟΥ ΕΧΕΤΕ ΣΤΟ ΥΠΝΟΔΩΜΑΤΙΟ ΚΑΙ ΜΠΟΡΕΙ ΝΑ ΠΡΟΚΑΛΕΣΟΥΝ ΚΑΡΚΙΝΟ : PreciousLife\n4+1 ΠΡΑΓΜΑΤΑ ΠΟΥ ΕΧΕΤΕ ΣΤΟ ΥΠΝΟΔΩΜΑΤΙΟ ΚΑΙ ΜΠΟΡΕΙ ΝΑ ΠΡΟΚΑΛΕΣΟΥΝ ΚΑΡΚΙΝΟ\nadmin . January 21, 2020\t. 0 Comments\nO καρκίνος είναι η δεύτερη αιτία θανάτου στον κόσμο. Σύμφωνα με τις στατιστικές της Παγκόσμιας Οργάνωσης Υγείας (ΠΟΥ), περίπου το 9,6 εκατομμύρια θάνατοι έλαβαν χώρα το 2018 λόγω καρκίνου.\nGadgets και ηλεκτρονικές συσκευές. Είναι κοινή συνήθεια να έχουμε τα κινητά τηλέφωνα κοντά μας όταν κοιμόμαστε και συχνά έχουμε και άλλες ηλεκτρονικές συσκευές, όπως υπολογιστές, τηλεόραση κ.λπ., στα δωμάτιά μας. Αυτές οι συσκευές μας εκθέτουν σε ηλεκτρομαγνητικές ακτινοβολίες. Αυτές οι ακτινοβολίες είναι καρκινογόνες και η μακροχρόνια έκθεση σε αυτές μας καθιστά πιο επιρρεπείς στον καρκίνο. Ένας απλός τρόπος για να μειώσετε τον κίνδυνο καρκίνου είναι να κρατάτε το τηλέφωνό σας σε λειτουργία αεροπλάνου όταν κοιμάστε ή απλά απενεργοποιείστε όλες τις συσκευές και κρατήστε τις μακριά από το υπνοδωμάτιο.\nTags: Featured, full-image, hjealth\n« ΤΗΓΑΝΙΤΑ ΠΟΥ ΕΝΙΣΧΥΟΥΝ ΤΗΝ ΑΜΥΝΑ ΤΟΥ ΟΡΓΑΝΙΣΜΟΥ\nΚΙ ΟΜΩΣ ΤΟ ΠΟΠ ΚΟΡΝ ΚΑΝΕΙ ΚΑΛΟ! »


Κοιτάει άλλες όταν είστε μαζί; Να τι πρέπει να κάνεις - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Ζευγάρι / Κοιτάει άλλες όταν είστε μαζί; Να τι πρέπει να κάνεις\nΚοιτάει άλλες όταν είστε μαζί; Να τι πρέπει να κάνεις\nΔεκέμβριος 8, 2015\tΖευγάρι\nΚαλησπέρα τον τελευταίο καιρό διακρίνω τον άνδρα μου να κοιτά άλλες γυναίκες και μειώνεται η αυτοπεποίθησή μου. νιώθω άσχημα τι να κάνω σας παρακαλώ μπορείτε να μου πείτε;Πώς να το απαγορεύσω; Τι σημαίνει αυτή η συμπεριφορά του μήπως με βαρέθηκε;\nΚαλησπέρα σας. Αντιλαμβάνομαι πως βιώνετε μία μικρή απόρριψη όταν ο άντρας κοιτά άλλες γυναίκες αλλά το καλύτερο που θα μπορούσατε να κάνετε είναι να συζητήσετε ως ζευγάρι τα όποια θέματα σας απασχολούν. Τα ζευγάρια οφείλουν να μιλούν ανοικτά μεταξύ τους για τα προβλήματα που αντιμετωπίζουν καθώς με αυτό τον τρόπο δυναμώνει η σχέση και οι ίδιοι νιώθουν καλύτερα και συναισθηματικά πιο δεμένοι. Θα μπορούσατε ακόμα να ανανεώσετε την ερωτική- σεξουαλική σας ζωή ώστε να νιώσετε κ εσείς ποθητή αλλά και ο σύζυγος να ξαναγίνει ο κυνηγός. Εστιάστε ο ένας στον άλλον και προσπαθήστε να αλλάξετε λίγο την καθημερινότητα σας ως ζευγάρι ώστε να ξεφύγετε από τη ρουτίνα. Οι σχέσεις είναι ένα ατελείωτος αγώνας στον οποίο κανένας δεν είναι δεδομένος και όλα μπορούν να αλλάξουν εφόσον το θελήσουμε.


Σε δοκίμιό του για την κριτική και τη γλώσσα, το 1898, ο Παλαμάς τόνιζε, μεταξύ άλλων, και τα εξής: «Οσες φορές μίλησε η κριτική στην τωρινή Ελλάδα με κάποια γνώση της φιλολογικής ιστορίας και με κάποια φιλοσοφία έξω από τη σχολαστικότητα και την αλαφροκεφαλιά, πάντοτε πέταξε μια διαμαρτύρηση [...] εναντίον της σχολαστικής αρχής [...]». Τέχνη, λοιπόν, η κριτική και μάλιστα τέχνη αντισχολαστική; Φαντάζει παράδοξο, μέσα στα όρια της τρέχουσας κριτικογραφίας, η οποία, κατά κανόνα, εξαντλείται στην αυτάρκεια που της δωρίζει η ασφαλής κίνηση μεταξύ δύο πόλων: Του καθεστώτος της απέραντης κατάφασης προς τον λογοτεχνικό πολτό, σε επίπεδο σημειωματογραφίας – αφενός. Της ενδεούς υποταγής στις αποδομητικές, συνήθως, επιταγές της «θεωρίας» (κατά τεκμήριον κακοχωνεμένης) – αφετέρου.\nΚαι οι δύο όψεις του κριτικογραφικού κανόνα διαθέτουν χαρακτηριστικά φαιδρότητος, η δεύτερη, όμως, η ex cathedra, στη φαιδρότητά της, αλλοιώνει κριτήρια, πάνω σε προκρούστεια κρεβάτια ιδεολογημάτων. Αλλά κάθε κανόνας έχει τις εξαιρέσεις του. Σ’ αυτές ανήκει και το βιβλίο του Νάσου Βαγενά «Γκιόστρα». Ο τίτλος μάς μεταφέρει στη γλώσσα του Βιτσέντζου Κορνάρου, όπου γκιόστρα σημαίνει κονταροχτύπημα. Ο υπότιτλος, «Κείμενα κριτικής διαμάχης», είναι αυτοχαρακτηριστικός.\nΤο βιβλίο απαρτίζεται από επτά ενότητες κειμένων, τα οποία συγκροτούν τον κριτικό αντίλογο του Βαγενά σε επτά κεντρικά ζητήματα για τα κριτικά μας πράγματα. Ο Βαγενάς αποτελεί μια εντυπωσιακή εξαίρεση στον κριτικογραφικό μας κανόνα όχι επειδή διαθέτει τη σιδερόφραχτη αρματωσιά –τη «βαρεία πανοπλία» κατά Δημητράκο– του πανεπιστημιακού νεοελληνιστή. Αλλά –κυρίως– γιατί οι γνώσεις και η έρευνά του διαπνέονται από την ποιητική του ιδιοσυγκρασία. Οι κριτικές μελέτες του πορεύονται σύγκορμα και σύγχρονα με την ποιητική του τέχνη. Μια ποιητική που συνεχίζει το σπουδαίο παρακλάδι της «λόγιας» παράδοσης στα ποιητικά μας πράγματα, η οποία ξεκινά από τον Κάλβο και τον Σολωμό, διατρέχει όλο τον 19ο αιώνα και φθάνει στον Παλαμά και τον Σεφέρη.\nΔεκατρία κείμενα χωρισμένα σε επτά ενότητες συγκροτούν τον τόμο. Οι δύο πρώτες ενότητες έχουν να κάνουν με τις απαρχές της νεοελληνικής λογοτεχνίας, και τη διαφωνία για το πότε αυτή εμφανίζεται. Με αναθεωρητικό τρόπο και αποδεικτική επίκληση των πηγών, ο συγγραφέας αποδεικνύει ότι η εμφάνιση της νεοελληνικής λογοτεχνίας συνδέεται άμεσα με την εμφάνιση της νεοελληνικής εθνικής συνείδησης. Οι απαντήσεις του προς εκείνους οι οποίοι –δέσμιοι ιδεολογημάτων– αρνούνται την ύπαρξη αυτής της συνείδησης παραβλέποντας τις πηγές, ανατρέπουν παγιωμένες παραναγνωστικές αντιλήψεις. Στην ενότητα με τίτλο «Ακόμη λίγα για τον Καρυωτακισμό» βρίσκουμε μιαν ουσιαστική συνέχεια των όσων ο Βαγενάς έχει τονίσει ως προς την παραμόρφωση του Καρυωτάκη, στο ομώνυμο βιβλίο του (2005). Εδώ, ανατρέπεται μια συνωμοσιολογική αντίληψη για τη στάση της Γενιάς του ’30 προς τον Καρυωτάκη, μέσα από την παράθεση των αδιαμφισβήτητων πραγματολογικών δεδομένων.\nΣτην ενότητα του βιβλίου που επιγράφεται «Κριτική από μνήμης», ο Βαγενάς απαντά ακριβώς σ’ εκείνους που τον κατηγορούν για «άκριτη σεφερολατρία». Στις απαντήσεις του επισημαίνει το κυρίαρχο φαινόμενο μιας «κριτικής από μνήμης», η οποία φαίνεται να κυριαρχεί στηριγμένη σε επιδερμικές εντυπώσεις στα λογοτεχνικά μας πράγματα. Και στο ένατο αυτό βιβλίο του συναγωγής κριτικών κειμένων με την ιδιοτυπία της πολεμικής για τη διάσωση των κριτηρίων, αποδεικνύει ότι η ποιητική του παραγωγή και η κριτική του υποδομή είναι συγκοινωνούντα δοχεία. «Ο νους ο δημιουργικός ξεχύνεται με την ποίηση και ξεκαθαρίζεται με την κριτική. Η ποίηση περνά από το κόσκινο της κριτικής», έγραφε (1912) στην «Ποιητική» του ο Παλαμάς. Η κριτική τέχνη του Βαγενά αποδεικνύει και σε αυτό το βιβλίο ότι αυτή η διφυής παράδοση συνεχίζεται και στον καιρό μας.


aglikapastras – Page 7 – Αγγλικά Πάστρας blog\nΕντατικά Τμήματα Προετοιμασίας για τα Αγγλικά ως ειδικό μάθημα στις Πανελλήνιες Τα εντατικά τμήματα πραγματοποιούνται αμέσως μετά τη λήξη των βασικών μαθημάτων των Πανελληνίων και πριν την έναρξη των ειδικών μαθημάτων. Συγκεκριμένα γίνονται έξι (6) μαθήματα από μιάμιση ώρα το καθένα και μία τρίωρη εξέταση προσομοίωσης μετά την […]\nΟι παρακάτω σύνδεσμοι οδηγούν σε άρθρα με θέματα που συναντούμε συχνά στις εξετάσεις, τόσο στα προφορικά όσο και στις εκθέσεις. Αποτελούν επίσης πηγή χρήσιμου λεξιλογίου και εκφράσεων. Δίπλα σε κάθε σύνδεσμο άρθρου, υπάρχει το ίδιο άρθρο σε μορφή PDF, καθώς και ένα αρχείο (πάλι σε PDF) με το […]\nDear students, In the following lists you can find some handy, concise notes (in the form of bullet points) that cover the most popular topics of all the exams. The notes are accompanied by Exam Questions that follow the format of specific exams (eg. ECCE, IELTS) Topic: Food & […]\nΒρισκόσαστε στο blog του φροντιστηρίου “Αγγλικά Πάστρας”. Στο blog μας θα βρείτε πληροφορίες για το φροντιστήριο και τη λειτουργία του. Θα βρείτε επίσης εκαιδευτικό υλικό χρήσιμο σε μαθητές, σε γονείς αλλά και σε καθηγητές-συναδέλφους. Η χρήση του είναι ελεύθερη και δωρεάν (εφόσον δε χρησιμοποιηθεί για εμπορικούς σκοπούς.) Ανεβάζουμε νέο […]\n.. με συμμαθητές από όλη την Ελλάδα! Η απόσταση δεν είναι πλέον εμπόδιο. Οι μισοί μαθητές μπορούν να βρίσκονται με φυσική παρουσία μέσα στις αίθουσές μας και οι υπόλοιποι στον υπολογιστή του σπιτιού τους. Η εκπαιδευτική μας πλατφόρμα CCL φέρνει κοντά μαθητές από όλη την Ελλάδα. Στο CCL βρίσκεις το homework, υποβάλεις τις εργασίες […]


B&B ANASTAGI (Ραβέννα, Ιταλία) - Κριτικές και σύγκριση τιμών - TripAdvisor\nΞενοδοχεία κοντά σε: B&B Anastagi\nΞενοδοχεία κοντά σε: Silvia Giogoli - Ravenna Tour Guide\nΞενοδοχεία κοντά σε: Chiesa di Santa Apollinare in Veclo\nΞενοδοχεία κοντά σε: Civic Tower\nΞενοδοχεία κοντά σε: La Vecchia Enoteca di Porta Serrata\nΞενοδοχεία κοντά σε: Porta Serrata\nΞενοδοχεία κοντά σε: Musique Strumenti Musicali\nB&B Anastagi: Εστιατόρια στην περιοχή\nΔραστηριότητες κοντά σε: B&B Anastagi\nB&B Anastagi, Ραβέννα - Κριτικές\nΝο 19 από 141 B&B για: Ραβέννα\nVia Anastagi 34, 48121, Ραβέννα, Ιταλία\nVia Anastagi 34, 48121, Ραβέννα Ιταλία\nΟ/Η Sabrina B έγραψε μια κριτική\nB&B AnastagiΙαν 2016\nΈνα καταπληκτικό B&B\nΉταν η πρώτη μου φορά στο Ravenna και αυτό το B&B ήταν τέλεια. Ένα πολύ γλυκό και φιλόξενο μέρος. Το δωμάτιο ήταν ευχάριστο, πάντα καθαρά και άνετα. Silvia ήταν τόσο τέλειο! Ήταν πάντα διαθέσιμος για να μου δώσει οι γενικές συστάσεις του για ένα τέλειο ταξίδι στην Emilia…\nB&B AnastagiΙούλ 2015\nHigh standard B And B με εξυπηρετικό ιδιοκτήτη\nΜείναμε για 1 νύχτα και ήταν πολύ ευχαριστημένοι με το πρότυπο. Το κρεβάτι ήταν άνετο, το μπάνιο και το ντους ήταν εξαιρετική, μας είχε άνετο καθιστικό καρέκλες και ένα μικρό καναπέ, ο κλιματισμός ήταν αποτελεσματική και υπήρχε μια καλή ποικιλία από επιλογές για πρωινό. Silvia…\nΑπάντηση από: yopparai, Proprietario στο B&B Anastagi\nΑπαντήθηκε στις 19 Ιουλ 2015\nΟ/Η jim8225 έγραψε μια κριτική\nB&B AnastagiΟκτ 2014\nΩραίο μέρος--με χώρος στάθμευσης σε κοντινή απόσταση\nΉμασταν πολύ ευχαριστημένοι από τη διαμονή μας εδώ. Επικοινωνία με Silvia εκ των προτέρων ήταν πολύ καλό. Δεδομένου ότι δεν μιλάει Ιταλικά ήταν ανακούφιση που μιλούσε αγγλικά αρκετά καλά. Το δωμάτιο ήταν πολύ μικρό, αλλά όλα αυτά που πραγματικά χρειάζεται. Πολύ καθαρό. Καλό…\nΟ/Η watervilleEditor έγραψε μια κριτική\nΓοητεία και άνεση στο Ravenna\nΟ σύζυγός μου και εγώ μείναμε πρόσφατα εδώ για 2 νύχτες και δεν θα μπορούσε να είναι καλύτερο. Silvia ήταν η τέλεια οικοδεσπότης (τα αγγλικά είναι εξαιρετικό), το πρωινό ήταν νόστιμο, και το δωμάτιό μας ήταν υπέροχη--ευρύχωρα, όμορφα διακοσμημένα και πεντακάθαρο. Στην…\nΑπαντήθηκε στις 22 Μαρ 2015\nΟ/Η OCSoCalGal έγραψε μια κριτική\nB&B AnastagiΣεπ 2014\nΕυχάριστο οικοδέσποινα και όμορφα καταλύματα στο Ravenna\nΑνακοινώσεις πριν από την άφιξη ήταν καλό. Silvia τα Αγγλικά τους ήταν καλύτερη από ό,τι είχαμε συναντήσει σε άλλα μέρη, που ήταν χρήσιμο. Ζήσαμε μια στιγμή του πανικού κατά την άφιξη αργότερα από ό,τι αναμενόταν και χωρίς διεθνή τηλεφωνική συσκευή ή υπηρεσία internet και δεν…\nΗ φωτογραφία προστέθηκε από τη διεύθυνσηB&B Anastagi\ncamera matrimoniale ensuite con possibilità di letto aggiunto\nbagno internocamera con terrazzo\nΟ/Η Roemer R έκανε μια ερώτηση\nB&B AnastagiΟκτ 2015\nΑπάντηση από: yopparai\nHi! Thanks for the enquiry There are 3 public parkings: One in front of the BeB at 0.50€ per hour (free during the night from 8pm to 8pm One free at 30 meters One at 1,50 € for all the day at 50 meters